open-index/open-wikipedia-markdown huggingface dataset:
শিল্পা গুপ্তা

**শিল্পা গুপ্তা** (জন্ম ১৯৭৬) ভাৰতৰ মুম্বাইত বাস কৰা এগৰাকী সমসাময়িক ভাৰতীয় শিল্পী।

## প্ৰাথমিক জীৱন আৰু শিক্ষা
১৯৭৬ চনত মুম্বাইত জন্মগ্ৰহণ কৰিছিল শিল্প গুপ্তাই। ১৯৯২ চনৰপৰা ১৯৯৭ চনলৈকে ছাৰ জে জে স্কুল অৱ ফাইন আৰ্টছত ভাস্কৰ্য শিল্পৰ শিক্ষা গ্ৰহণ কৰে।

## কৰ্ম আৰু প্ৰদৰ্শনী

২০০১ চনৰ তেওঁৰ ‘‘ব্লেম’’ শীৰ্ষক কৰ্মত শিল্পা গুপ্তাই কৃত্ৰিম তেজভৰা বটল বিতৰণ কৰিছিল, য’ত ধৰ্ম বা জাতীয়তাৰ দৰে নিয়ন্ত্ৰণ কৰিব নোৱাৰা বিষয়সমূহৰ বাবে আনক দোষাৰোপ কৰা বাৰ্তা সংযুক্ত আছিল। এই কৰ্মৰ জৰিয়তে তেওঁ পৰিচয়, দায়িত্ব আৰু সামাজিক পক্ষপাতৰ প্ৰশ্ন উত্থাপন কৰে। পিছলৈ ‘‘দেয়াৰ ইজ ন’ ব’ৰ্ডাৰ হিয়াৰ’’ (২০০৫), ‘‘সমৱান এলছ’’ (২০১১) আৰু ‘‘অল্টাৰ্ড ইনহেৰিটেন্সেছ’’ (২০১২–১৪) আদি প্ৰকল্পতো তেওঁ সীমা, ৰাষ্ট্ৰ, ব্যক্তিস্বাধীনতা আৰু সামাজিক নিয়ন্ত্ৰণৰ বিষয়সমূহ অন্বেষণ কৰি আহিছে।

ধ্বনি-ভিত্তিক স্থাপনাশিল্প গুপ্তাৰ কৰ্মৰ এক গুৰুত্বপূৰ্ণ অংশ। ‘‘সিংগিং ক্লাউড’’ (২০০৮) নামৰ স্থাপনাত ৪,০০০টা উল্টা-কাৰ্যকৰী মাইক্ৰ’ফোন ব্যৱহাৰ কৰা হৈছিল, আৰু ‘‘স্পিকিং ৱাল’’ (২০১০)ত দৰ্শকে হেডছেটৰ জৰিয়তে নিৰ্দেশনা অনুসৰণ কৰি নিজেই অভিনয়কাৰীত পৰিণত হয়।

তেওঁৰ ‘‘শেডো ১, ২ আৰু ৩’’ (২০০৬–০৭) শীৰ্ষক ইণ্টাৰেক্টিভ ভিডিঅ’ স্থাপনাই দৰ্শকৰ ছাঁ বাস্তৱ সময়ত ধৰি প্ৰক্ষেপণ কৰে। গুপ্তাই গ্যালাৰী সীমাৰ বাহিৰতো কৰ্ম সম্পাদন কৰিছে; ‘‘আই লিভ আণ্ডাৰ ইয়’ৰ স্কাই টু’’ (২০০৪) আৰু ‘‘মাই ইষ্ট ইজ ইয়’ৰ ৱেষ্ট’’ (২০১৪) নামৰ আলোক-স্থাপনাসমূহে আকাশ আৰু সীমাৰ প্ৰতীকী অৰ্থ উন্মোচন কৰে। 

তেওঁ ২০১৯ চনত ভেনিছ বিয়েনালে অংশগ্ৰহণ কৰে। ২০২৬ চনৰ কোচি-মুজিৰিছ বিয়েনালোতো তেওঁৰ চলন্ত ধ্বনি-স্থাপনাসমূহ প্ৰদৰ্শিত হয়।

## বঁটা আৰু স্বীকৃতি
২০২৫ চনত শিল্পা গুপ্তাই ‘‘পোজেল প্ৰাইজ ফৰ ইণ্টাৰনেচনেল আৰ্ট ২০২৫’’ লাভ কৰে। এই বঁটাটো প্ৰতি তিনিবছৰ অন্তৰে প্ৰদান কৰা হয় আৰু গুপ্তা হৈছে এই বঁটা লাভ কৰা তৃতীয় শিল্পী; ইয়াৰ পূৰ্বে ডৰিছ সালচেদো আৰু মেট মুলিকানে এই সন্মান লাভ কৰিছিল। 

২০২৪ চনত তেওঁ এছিয়া ছ’চাইটিৰপৰা ‘‘পাথব্ৰেকাৰ্ছ এৱাৰ্ড’’ লাভ কৰে, যি সন্মানে সমসাময়িক শিল্পচৰ্চাত নবীন দিশ উন্মোচন কৰা শিল্পীক স্বীকৃতি প্ৰদান কৰে। 

২০১৯ চনত গুপ্তাই ‘‘জি কিউ কালচাৰেল প্ৰভ’কেটৰ এৱাৰ্ড’’ লাভ কৰে। তাৰ আগতে ২০১৮ চনত তেওঁ ‘‘ইণ্ডিয়া টুডে নিউ মিডিয়া আৰ্টিষ্ট অৱ দ্য য়েৰ’’ হিচাপে মনোনীত হৈছিল।

## গ্ৰন্থপঞ্জী
* শাহীন মেৰালি, নেন্সি আদাজানিয়া, হান্স উল্ৰিখ অ’ব্ৰিষ্ট আৰু জুলিয়া পেইটন-জোনছ, *শিল্পা গুপ্তা: ব্লাইণ্ডষ্টাৰ্ছ ষ্টাৰ্ছব্লাইণ্ড*, কেহ্ৰাৰ, হাইডেলবাৰ্গ; বোধি আৰু ভলকাৰ ডিয়েল, বাৰ্লিন, ২০০৯। 
* নাটাশা গিনৱালা, ইফতিখাৰ দাদি আৰু ল’ৰেন্স লিয়াং, *শিল্পা গুপ্তা আৰু ৰাশিদ ৰানা: মাই ইষ্ট ইজ ইয়’ৰ ৱেষ্ট*, হাৰ্পাৰকলিন্স আৰু গুজৰাল ফাউণ্ডেশ্যন, নতুন দিল্লী, ২০১৬। 
* সুনীল খিলনানি আৰু অনুষ্কা ৰাজেন্দ্ৰন, *শিল্পা গুপ্তা: ড্ৰয়িং ইন দ্য ডাৰ্ক*, হাত্যে কাণ্ট্‌জ, বাৰ্লিন, ২০২১। 
* ক্ৰিছ বেইলি, হিলাৰী ফ্ল’ আৰু উৰ্বশী বুটালিয়া, *শিল্পা গুপ্তা*, বাৰ্বিকান চেণ্টাৰ আৰু ৰাইডিংহাউছ, লণ্ডন, ২০২২। 
* আলেকজান্দ্ৰা মন্ৰো, নাভ হক আৰু এলভিৰা ডিয়াংগানি অ’ছে, *শিল্পা গুপ্তা*, ফাইডন প্ৰেছ, লণ্ডন, ২০২৩। 

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:শিল্প
ৰসনা আত্ৰেয়

**ৰসনা আত্ৰেয়া** এগৰাকী ভাৰতীয় ইংৰাজী ভাষাৰ লেখিকা। তেওঁৰ প্ৰথম উপন্যাস *টেল এ থাউজেণ্ড লাইছ* ২০১২ চনৰ টিবৰ জোনছ ছাউথ এছিয়া পুৰস্কাৰৰ চূড়ান্ত তালিকাত স্থান লাভ কৰিছিল। তেওঁ এলায়েন্স অৱ ইণ্ডিপেণ্ডেণ্ট অথৰ্ছৰ ভাৰতীয় দূত হিচাপেও কাৰ্যনিৰ্বাহ কৰে।

## জীৱনী
ৰসনাই দেশজুৰি কেন্দ্ৰীয় বিদ্যালয়সমূহত অধ্যয়ন সম্পূৰ্ণ কৰে। তেওঁ ওচমানিয়া বিশ্ববিদ্যালয়ৰপৰা ইনষ্ট্ৰুমেণ্টেচন ইঞ্জিনিয়াৰিঙত বি. ই. ডিগ্ৰী আৰু মাৰকুৱেট বিশ্ববিদ্যালয়, মিলৱকি, যুক্তৰাষ্ট্ৰৰপৰা কম্পিউটাৰ ইঞ্জিনিয়াৰিঙত এম. এছ. ডিগ্ৰী লাভ কৰে। তেওঁ বে এৰিয়া উইমেন এগেইনষ্ট ৰেপ সংস্থাৰপৰা ‘ভলাণ্টিয়াৰ ৰেপ ক্ৰাইচিছ’ পৰামৰ্শদাতা হিচাপে প্ৰশিক্ষণো লাভ কৰে। 

তেওঁ ‘দ্য ইণ্ডিয়া ৰিডাথন’ৰ প্ৰতিষ্ঠাতা, যি ভাৰতীয় উপমহাদেশ (ভাৰত, পাকিস্তান, শ্ৰীলংকা, বাংলাদেশ, ম্যানমাৰ, নেপাল আৰু মালদ্বীপ)ত পটভূমি থকা স্ব-প্ৰকাশিত গ্ৰন্থ (ই-বুক আৰু অডিঅ’) পাঠকৰ মাজত পৰিচয় কৰাই দিয়াৰ এক মঞ্চ। তেওঁৰ আন উপন্যাসসমূহ হৈছে *টেম্পল ইজ নট মাই ফাদাৰ*, *২৮ ইয়াৰ্ছ এ বেচেলৰ*, আৰু *ভেলি আইল ছিক্ৰেটছ* (টবি নীলৰ ‘লেই ক্ৰাইম ছিৰিজ’ৰ ওপৰত আধাৰিত এখন কিণ্ডল ৱৰ্ল্ডছ নভেলা)। 

## সমালোচনামূলক স্বীকৃতি
*টেল এ থাউজেণ্ড লাইছ* ২০১২ চনৰ টিবৰ জোনছ ছাউথ এছিয়া পুৰস্কাৰৰ চূড়ান্ত তালিকাত স্থান লাভ কৰে। তেওঁৰ প্ৰথম তিনিখন উপন্যাসত নাৰী-কেন্দ্ৰিক বিষয়-বস্তু প্ৰাধান্য পাইছে। *ভেলি আইল ছিক্ৰেটছ*ৰ জৰিয়তে তেওঁ থ্ৰিলাৰ ধাৰালৈ আগবাঢ়ে। 

ৰসনাই পৰম্পৰাগত প্ৰকাশন চুক্তি অগ্ৰাহ্য কৰি নিজৰ গ্ৰন্থসমূহ স্ব-প্ৰকাশ কৰে। ভাৰতৰ বহু আগশাৰীৰ প্ৰকাশনমাধ্যমে তেওঁক স্ব-প্ৰকাশন সম্পৰ্কে সাক্ষাৎকাৰ গ্ৰহণ কৰিছে।

## কৰ্মশালা আৰু আলোচনাচক্ৰ
* পেনেলিষ্ট, ‘নেভিগেটিং দ্য ৰোড টু সেল্ফ পাব্লিশিং’, টাইমছ লিট ফেষ্ট, ৪ ডিচেম্বৰ ২০১৬। 
* কৰ্মশালা, ‘দ্য আৰ্ট অৱ সেল্ফ পাব্লিশিং’, হায়দৰাবাদ লিট ফেষ্ট, ২৪ জানুৱাৰী ২০১৫। 
* পেনেলিষ্ট, প্ৰকাশন বিষয়ক আলোচনা, হায়দৰাবাদ লিট ফেষ্ট, ২০ জানুৱাৰী ২০১৩। 
* পেনেলিষ্ট, প্ৰকাশন বিষয়ক আলোচনা, জয়পুৰ সাহিত্য উৎসৱ, ২৪ জানুৱাৰী ২০১৩। 

## গ্ৰন্থ তালিকা
* *টেল এ থাউজেণ্ড লাইছ* 
* *টেম্পল ইজ নট মাই ফাদাৰ* 
* *২৮ ইয়াৰ্ছ এ বেচেলৰ* 
* *ভেলি আইল ছিক্ৰেটছ* 

## তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:লেখিকা
আৰোগ্য লক্ষ্মী আঁচনি

**আৰোগ্য লক্ষ্মী যোজনা **তেলেংগানা চৰকাৰে গৰ্ভৱতী আৰু দুগ্ধপান কৰা মহিলাক সহায়ৰ বাবে আৰম্ভ কৰা এক পুষ্টি কাৰ্যসূচী। এই আঁচনিখন দৰিদ্ৰ সীমাৰেখাৰ তলৰ আৰু ওপৰৰ মহিলাসকলৰ বাবে উপলব্ধ। ৰাজ্যৰ ৩৫ হাজাৰ অংগনবাড়ী কেন্দ্ৰত ২.৭১ লাখৰো অধিক গৰ্ভৱতী মহিলা আৰু ২.০৩ লাখ দুগ্ধপান কৰা মাতৃক সম্পূৰ্ণ খাদ্যৰ ব্যৱস্থা কৰা হৈছে। মহিলা আৰু শিশুৰ পুষ্টিৰ ক্ষেত্ৰত বিশ্ব স্বাস্থ্য সংস্থাৰ নিৰ্দেশনা অনুসৰি ইয়াৰ ডিজাইন কৰা হৈছে। 
## ইতিহাস

তেলেংগানাৰ মুখ্যমন্ত্ৰী কে চন্দ্ৰশেখৰ ৰাৱে ২০১৫ চনৰ ১ জানুৱাৰীত এই আঁচনিখন শুভাৰাম্ভ কৰে।  এই আঁচনিখন অমৰুতা হস্তমৰ উন্নত সংস্কৰণ। 

## আঁচনিখন

ৰাজ্যখনৰ ৩১,৮৯৭টা অংগনবাড়ী আৰু ৪,০৭৬টা মিনি অংগনবাড়ী কেন্দ্ৰত পুষ্টিকৰ খাদ্যৰ ব্যৱস্থা কৰা হয়। 
#এই কাৰ্যসূচীৰ অধীনত এজন হিতাধিকাৰীয়ে ৭ মাহৰপৰা ৩ বছৰ বয়সৰ শিশুৰ বাবে প্ৰতিমাহে ১৬টা কণী লাভ কৰে। 
# ৩ৰপৰা ৬ বছৰ বয়সৰ শিশুৱে প্ৰতিদিনে এটাকৈ কণী লাভ কৰে। 
#গৰ্ভৱতী আৰু দুগ্ধপান কৰোৱা মাতৃয়েও প্ৰতিদিনে এটাকৈ কণী আৰু মাহে ২৫ দিন ২০০ মিলিলিটাৰ গাখীৰ খাবলৈ দিয়া হয়। 
# গৰ্ভৱতী বা দুগ্ধপান কৰোৱা মহিলাক মাহত ২৫ দিন প্ৰতিদিনে এবাৰকৈ আহাৰ প্ৰদান কৰা হয়।
## তথ্যৰ উৎস

শ্ৰেণী:তেলংগানা
শ্ৰেণী:চৰকাৰী যোজনা
মোক্ষ

**মোক্ষ** (; ), **বিমোক্ষ**, **বিমুক্তি** বা **মুক্তি** হিন্দুধৰ্ম, বৌদ্ধধৰ্ম, জৈনধৰ্ম আৰু শিখধৰ্মত বহুলভাৱে ব্যৱহৃত এক আধ্যাত্মিক ধাৰণা, যি মূলতঃ মুক্তি বা বন্ধনৰ পৰা উন্মুক্ততা বুজায়। 

ধৰ্মদৰ্শনত মোক্ষৰ দুটা মুখ্য অৰ্থ-ক্ষেত্ৰ দেখা যায়: সংসাৰ (জন্ম-মৃত্যু-পুনৰ্জন্ম) চক্ৰৰ পৰা মুক্তি; আৰু জ্ঞানতাত্ত্বিক বা মনস্তাত্ত্বিক অৰ্থত অজ্ঞান বা অবিদ্যাৰ পৰা মুক্তি, আত্ম-জ্ঞান, আত্ম-সাক্ষাৎকাৰ, স্ব-চেতনা।

হিন্দু পৰম্পৰাত মোক্ষক মানুহৰ চাৰিটা পুৰুষাৰ্থৰ ভিতৰত সৰ্বোচ্চ বুলি প্ৰায় আলোচনা কৰা হয়। ধৰ্ম (নৈতিক/শৃঙ্খলিত জীৱন), অৰ্থ (জীৱিকা/সমৃদ্ধি), কাম (আনন্দ/ইচ্ছাপূৰণ), আৰু মোক্ষ, চাৰিওটা জীৱনৰ লক্ষ্য।।

## ব্যুৎপত্তি
*মোক্ষ* শব্দৰ উৎস সংস্কৃত ধাতু *মুচ্‌* () (“মুক্ত কৰা, এৰি দিয়া, উন্মুক্ত কৰা”)ৰ পৰা আহিছে।

জৈন শাস্ত্ৰীয় ব্যাখ্যাত কেতিয়াবা *মোহ* (আসক্তি) + *ক্ষয়* (নাশ) মিলাই “আসক্তিৰ বিনাশ” ৰূপেও এই পদৰ ব্যাখ্যা কৰা হয়।

## সংজ্ঞা আৰু মূল ধাৰণা
মোক্ষ বুলিলে “মুক্তি” বুজালেও, কিহৰ পৰা মুক্তি আৰু কেনেকৈ মুক্তি, এই প্ৰশ্নত বিভিন্ন ভাৰতীয় দৰ্শন পৰম্পৰাৰ উত্তৰ ভিন্ন।

কিছুমান পৰম্পৰাত নৈতিক কৰ্ম বা আচৰণক উত্তম পথ গণ্য কৰা হয়, কিছুমানত ভক্তি, কিছুমানত ধ্যান-যোগ, আৰু কিছুমানত আত্মজ্ঞানক মুখ্য গণ্য কৰা হয়। মোক্ষক জীৱিত অৱস্থাতেই লাভ কৰা যায় বুলিও বহু ধাৰাত (জীৱনমুক্তি) কোৱা হয়; আন কিছুমানত মৃত্যুৰ পাছতহে সম্ভৱ বুলি ধৰা হয়। 

### সংসাৰৰ পৰা মুক্তি
সংসাৰৰ (জন্ম-পুনৰ্জন্ম) ধাৰণা বিকশিত হোৱাৰ লগে লগে মোক্ষক বহু সময়ত “দুখ" বা "ক্লেশ" চক্ৰৰ অন্ত বুলি বৰ্ণনা কৰা হয়। অৰ্থাৎ পুনঃ জন্ম নোহোৱাকৈ “বন্ধন” শেষ হোৱা অৱস্থা।

### জ্ঞানতাত্ত্বিক বা মনস্তাত্ত্বিক অৰ্থ: অজ্ঞানৰ পৰা মুক্তি
এই অৰ্থত মোক্ষ মানে আত্ম-সাক্ষাৎকাৰ বা স্ব-জ্ঞান, অবিদ্যা/ভ্ৰম/অধ্যাস আদিৰ পৰা মুক্তি, য’ত মানুহৰ চেতনা অধিক “অবাধ” হৈ উঠে। ই বহু বেদান্তীয় আৰু যোগ-ভিত্তিক ব্যাখ্যাত ব্যৱহৃত হয়।

## সমাৰ্থক আৰু নিকট-ধাৰণা
কিছুমান গ্ৰন্থ আৰু ধাৰাত *মোক্ষ*, *নিৰ্বাণ*, *কৈৱল্য* আদি শব্দ একে ধৰণে ব্যৱহাৰ হোৱা দেখা যায়, কিন্তু বিভিন্ন ধৰ্ম আৰু দৰ্শন-পৰম্পৰাত ইয়াৰ সূক্ষ্ম অৰ্থভেদ থাকে। 

উদাহৰণস্বৰূপে, বৌদ্ধধৰ্মত "নিৰ্বাণ" অধিক প্ৰচলিত, আৰু আত্ম (অত্তা/আত্মন) ধাৰণাৰ বিষয়ে বৌদ্ধ আৰু হিন্দু দৰ্শনৰ মূল ধাৰণা ভিন্ন।

## References
আশ্ৰম (হিন্দু জীৱন ব্যৱস্থা)

**আশ্ৰম** (; ) হৈছে প্ৰাচীন আৰু মধ্যযুগীয় হিন্দু ধৰ্মীয় গ্ৰন্থসমূহত আলোচিত জীৱনৰ চাৰিটা পৰ্যায়ৰ এক পদ্ধতি। এই চাৰিটা আশ্ৰম হৈছে ব্ৰহ্মচৰ্য (শিক্ষাৰ্থী জীৱন), গৃহস্থ (গাৰ্হস্থ্য জীৱন), বানপ্ৰস্থ (অৱসৰ/অৰণ্যবাস), আৰু সন্ন্যাস (ত্যাগী জীৱন)।

আশ্ৰম পদ্ধতি হিন্দুধৰ্মৰ ধৰ্ম ধাৰণাৰ এক গুৰুত্বপূৰ্ণ অংশ। ই পুৰুষাৰ্থ (ধৰ্ম, অৰ্থ, কাম, মোক্ষ)ৰ সৈতে সংযুক্ত, যি মানৱ জীৱনৰ চাৰিটা লক্ষ্য সূচায়। আশ্ৰমসমূহক জীৱনৰ এক স্বাভাৱিক বিকাশ-আধাৰিত কাঠামো হিচাপেও চোৱা হয়, যিয়ে ব্যক্তিগত আৰু সামাজিক দায়িত্বৰ মাজত সমন্বয় সাধন কৰে।

## আশ্ৰম পদ্ধতিৰ বিকাশ
ঐতিহাসিকভাৱে, খ্ৰীষ্টপূৰ্ব চতুৰ্থ শতিকাৰ আশেপাশে, ত্যাগ-ভিত্তিক জীৱন-পথসমূহক ব্ৰাহ্মণ্য সমাজত সংহত কৰাৰ প্ৰয়াস হিচাপে আশ্ৰম পদ্ধতিৰ বিকাশ হয়। আৰম্ভণিতে ই চাৰিটা বিকল্প জীৱন-পথ ৰূপে বিবেচিত হৈছিল। ইয়াক বাধ্যতামূলক ধাৰাবাহিক পৰ্যায় হিচাপে আলোচনা কৰা নহৈছিল। প্ৰাৰম্ভিক ধৰ্মসূত্ৰসমূহত (খ্ৰীষ্টপূৰ্ব ২য়–৩য় শতিকা) এই ব্যৱস্থাৰ উল্লেখ পোৱা যায়।

পৰৱৰ্তী ধৰ্মশাস্ত্ৰ সাহিত্যত আশ্ৰমসমূহক জীৱনৰ ধাৰাবাহিক পৰ্যায় হিচাপে উপস্থাপন কৰা হয় আৰু প্ৰৱেশৰ বয়সো নিৰ্ধাৰণ কৰা হয়।

## চাৰি আশ্ৰম

## আশ্ৰম আৰু পুৰুষাৰ্থ
আশ্ৰম পদ্ধতি পুৰুষাৰ্থৰ সৈতে নিবিড়ভাৱে সংযুক্ত। ধৰ্ম সকলো পৰ্যায়ৰ বাবে মুখ্য। মোক্ষ চূড়ান্ত লক্ষ্য, যাক জীৱনৰ যিকোনো পৰ্যায়তে অনুসন্ধান কৰিব পাৰি। 

প্ৰাচীন আৰু মধ্যযুগীয় গ্ৰন্থসমূহে প্ৰথম তিনিটা আশ্ৰমক একমাত্ৰ নিৰ্দিষ্ট লক্ষ্যৰ সৈতে সীমাবদ্ধ কৰা নাই। কিন্তু সন্ন্যাস পৰ্যায় সম্পূৰ্ণৰূপে মোক্ষক নিবেদিত হোৱা উচিত বুলি অধিকাংশই মত পোষণ কৰে।

কামসূত্ৰত জীৱনৰ লক্ষ্যসমূহ বয়সভিত্তিকভাৱে বৰ্ণনা কৰা হৈছে—

## মনস্তাত্ত্বিক আৰু সামাজিক তাৎপৰ্য
আশ্ৰম পদ্ধতিক কেৱল ধৰ্মীয় ধাৰণা নহয়, এক স্বদেশী বিকাশ-মনোবিজ্ঞানৰ ৰূপতো ব্যাখ্যা কৰা হৈছে। ই ব্যক্তিৰ জীৱনৰ লক্ষ্যসমূহ সময়োপযোগীভাৱে পুনৰ-সংগঠিত কৰাৰ এক কাঠামো প্ৰদান কৰে। 

এই ব্যৱস্থাই ব্যক্তিগত বিকাশ (শিক্ষা → সংসাৰ → বৈৰাগ্য → মুক্তি) আৰু সামাজিক দায়িত্বৰ মাজত এক সামঞ্জস্য স্থাপন কৰাৰ চেষ্টা কৰে।

## তথ্য সংগ্ৰহ
লি ইউ-মি

**লি য়ু-মি** (কোৰিয়ান: 이유미; জন্ম: ১৮ জুলাই, ১৯৯৪) এগৰাকী দক্ষিণ কোৰিয়ান অভিনেত্ৰী। তেওঁ *স্কুইড গেম* (২০২১)-ত জি-য়েং / প্লেয়াৰ ২৪০, *অল অৱ আছ আৰ ডেড* (২০২২)-ত লি না-য়েন, *ষ্ট্ৰং গাৰ্ল নাম-ছুন* (২০২৩)-ত গেং নাম-ছুন আৰু *মিষ্টাৰ প্লেংকটন* (২০২৪)-ত জো জে-মিৰ চৰিত্ৰত অভিনয় কৰাৰ বাবে বিশেষভাৱে পৰিচিত। *স্কুইড গেম*-ত জি-য়েংৰ চৰিত্ৰত অভিনয় কৰাৰ বাবে তেওঁ নাটক ধাৰাবাহিকত অসাধাৰণ অতিথি অভিনেত্ৰীৰ বাবে প্ৰাইমটাইম এমি বঁটা লাভ কৰে। এই সফলতাৰ জৰিয়তে তেওঁ এই শাখাত বিজয়ী হোৱা প্ৰথমগৰাকী কোৰিয়ান অভিনেত্ৰী হিচাপে পৰিগণিত হয়। 

## প্ৰাথমিক জীৱন
১৯৯৪ চনৰ ১৮ জুলাইত দক্ষিণ কোৰিয়াৰ জেওনজুত জন্মগ্ৰহণ কৰিছিল লীয়ে।

## কেৰিয়াৰ

তেওঁ ২০১০ চনত একশ্যন থ্ৰিলাৰ চলচ্চিত্ৰ ‘’দ্য য়েল’ চি’’ৰ জৰিয়তে অভিনয় জীৱন আৰম্ভ কৰে। পিছৰ কেইবছৰত তেওঁ কিছুমান চলচ্চিত্ৰ আৰু দূৰদৰ্শন ধাৰাবাহিকত সৰু সৰু ভূমিকাত অভিনয় কৰিছিল।

২০২০ চনৰ ২৮ ছেপ্টেম্বৰত ঘোষণা কৰা হয় যে লি য়ু-মিয়ে ভাৰো এণ্টাৰটেইনমেণ্টৰ সৈতে একচেটিয়া চুক্তিত স্বাক্ষৰ কৰিছে।

২০২১ চনত, লি য়ু-মিয়ে নেটফ্লিক্স ধাৰাবাহিক ‘’স্কুইড গেম’’ত জি-য়েং (নম্বৰ ২৪০)ৰ ভূমিকাত অভিনয় কৰি দক্ষিণ কোৰিয়াৰ বাহিৰতো জনপ্ৰিয়তা লাভ কৰে। ধাৰাবাহিকখনৰ আন্তঃৰাষ্ট্ৰীয় সফলতাৰ পিছত, ইনষ্টাগ্ৰামত তেওঁৰ অনুসৰণকাৰীৰ সংখ্যা কেইদিনমানৰ ভিতৰতে ৪০ হাজাৰৰপৰা ৬৫ লাখতকৈ অধিকলৈ বৃদ্ধি পায়। এই অভিনয়ৰ বাবে তেওঁ নাটক ধাৰাবাহিকত অসাধাৰণ অতিথি অভিনেত্ৰীৰ বাবে প্ৰাইমটাইম এমি বঁটা লাভ কৰে আৰু এই শাখাত বিজয়ী হোৱা প্ৰথমগৰাকী কোৰিয়ান অভিনেত্ৰী হিচাপে পৰিগণিত হয়।

২০২২ চনত, লি য়ু-মিয়ে নেটফ্লিক্সৰ জম্বি-ভিত্তিক ধাৰাবাহিক ‘’অল অৱ আছ আৰ ডেড’’ত লি না-য়েনৰ ভূমিকাত অভিনয় কৰে। খলচৰিত্ৰ, স্বাৰ্থপৰ, উদ্ধত আৰু ধনী ছাত্ৰীৰূপে তেওঁৰ অভিনয়ে (যি ‘’স্কুইড গেম’’ৰ বুজিব পৰা আৰু আত্মত্যাগী জি-য়েঙৰ চৰিত্ৰৰ সৈতে সম্পূৰ্ণ বিপৰীত) তেওঁৰ জনপ্ৰিয়তা আৰু বৃদ্ধি কৰে।

২০২৩ চনত, লি য়ু-মিয়ে দক্ষিণ কোৰিয়াৰ দূৰদৰ্শন ধাৰাবাহিক ‘’ষ্ট্ৰং গাৰ্ল নাম-ছুন’’ত শীৰ্ষ চৰিত্ৰ গেং নাম-ছুনৰ ভূমিকাত অভিনয় কৰে। এই চৰিত্ৰটো এগৰাকী যুৱতী, যাৰ মাতৃ-পৰম্পৰাৰপৰা লাভ কৰা অতিমানৱীয় শক্তি আছে। ধাৰাবাহিকখন জেটিবিচিত প্ৰচাৰিত হৈছিল আৰু নেটফ্লিক্সতো উপলব্ধ।

## দানশীলতা
২০২২ চনৰ ২০ জুলাইত লীয়ে পোৰা ৰোগীৰ বাবে ৰাজহুৱা ফাউণ্ডেশ্যনলৈ ৩০ লাখ ₩ৰ প্ৰসাধন সামগ্ৰী দান কৰে।

## তথ্যসূত্ৰ

## বাহ্যিক সংযোগ

*  

শ্ৰেণী:দক্ষিণ কোৰিয়ান অভিনেত্ৰী
কাম (ভাৰতীয় দৰ্শন)

**কাম** (সংস্কৃত: काम; IAST: kāma) হিন্দুধৰ্ম, বৌদ্ধধৰ্ম, জৈনধৰ্ম আৰু শিখধৰ্মত ইচ্ছা, কামনা, সুখ-ভোগ আৰু আনন্দ বুজোৱা এক বহুমাত্ৰিক ধাৰণা। 

আধুনিক প্ৰয়োগত ‘কাম’ শব্দ বহু ক্ষেত্ৰত যৌন-ইচ্ছা বা মানসিক আকুলতা বুজাবলৈ ব্যৱহৃত হ’লেও, প্ৰাচীন ধাৰণাটো অধিক বিস্তৃত। ই উপৰ্যুক্ত বিষয়বস্তুৰ উপৰিও কলা-সৌন্দৰ্য, স্নেহ, প্ৰেম, জীৱন-আনন্দ আৰু ইন্দ্ৰিয়গত উপভোগৰ বহু ৰূপক সামৰি লয়।

## অৰ্থ আৰু পৰিসৰ
‘কাম’ শব্দটোৱে একাধাৰে “ইচ্ছা, কামনা, আকাংক্ষা” বুজাব পাৰে আৰু এক প্ৰযুক্তিগত অৰ্থত ইন্দ্ৰিয়-সম্পৰ্কীয় যিকোনো সুখ, আবেগিক আকৰ্ষণ বা নান্দনিক আনন্দ (কলা, নৃত্য, সংগীত, চিত্ৰ, ভাস্কৰ্য, প্ৰকৃতি) বুজাব পাৰে। ৰ. প্ৰসাদে ‘কাম’ক কামনাতকৈ ডাঙৰ পৰিসৰৰ বুলি ব্যাখ্যা কৰি ইচ্ছা, সংযোগ, প্ৰেম, আনন্দ আৰু উপভোগক একেলগে ৰাখি বুজাইছে। ক’ৰ্ল পটাৰে কামক এক “মনোভাৱ/ক্ষমতা” হিচাপে বৰ্ণনা কৰে, য’ত সংলগ্নতা আৰু পূৰ্ণতা অনুভৱ কৰাৰ অভিজ্ঞতাই মুখ্য।

## হিন্দুধৰ্মত কাম
হিন্দু চিন্তাত কাম ‘ত্ৰিবৰ্গ’ৰ এক উপাদান আৰু চাৰি ‘পুৰুষাৰ্থ’ৰ ভিতৰত এটা। হিন্দুধৰ্মত কামক স্বাস্থ্যকৰ আৰু প্ৰয়োজনীয় লক্ষ্য বুলিও কোৱা হৈছে, যদি ধৰ্ম, অৰ্থ আৰু মোক্ষ ক্ষতিগ্ৰস্ত নকৰাকৈ অনুসৰণ কৰা হয়। 

বৈদিক সাহিত্যত কাম ধাৰণাৰ উপস্থিতি দেখা যায়। ঋগ্বেদ ১০.১২৯.৪ত “আদি-অৱস্থাত কাম উদ্ভৱ”ৰ উল্লেখ পোৱা যায়। বৃহদাৰণ্যক উপনিষদত কামক “মানৱ ইচ্ছাৰ দ্বাৰা গঠিত” বুলিও বৰ্ণনা কৰা হৈছে।

মহাভাৰতত কামক পঞ্চ ইন্দ্ৰিয়ৰ সৈতে সম্পৰ্কিত যিকোনো ইষ্ট, আকৰ্ষণীয় আনন্দ-অভিজ্ঞতা বুলি বৰ্ণনা কৰা হৈছে, যি ধৰ্ম-অৰ্থ-মোক্ষৰ সৈতে সামঞ্জস্য ৰখা সাপেক্ষে গ্ৰহণযোগ্য। 

বাৎসায়নৰ *[[কামসূত্ৰ]]*ত কামক "মনস্‌ ব্যাপাৰ" (মনৰ বেপাৰ) বুলি কোৱা হৈছে আৰু ইন্দ্ৰিয়সমূহে জগতৰ পৰা লাভ কৰা আনন্দকো কামৰ অংশ ধৰা হৈছে। কিছুমান ব্যাখ্যাত *কামসূত্ৰ*ক কেৱল যৌন-অৱস্থান সম্পৰ্কীয় গ্ৰন্থ বুলি সম্ভৱতঃ ভুলকৈ ব্যাখ্যা প্ৰদান কৰা হয়। জেকব লেভীয়ে ইয়াৰ দাৰ্শনিক-প্ৰেমতত্ত্বৰ দিশত গুৰুত্ব দিছে।

## বৌদ্ধধৰ্ম আৰু জৈনধৰ্মত কাম
বৌদ্ধ আৰু জৈন ধৰ্মত কামক পুনৰ্জন্ম-চক্ৰৰ পৰা মুক্তিৰ পথত অতিক্ৰম কৰিবলগীয়া বাধা হিচাপে দেখুওৱা হয়। তথাপি, গৃহস্থৰ ক্ষেত্ৰত কাম বৈধ কাৰ্যক্ষেত্ৰ হিচাপে স্বীকৃত বুলিও উল্লেখ আছে। 

বৌদ্ধ সৃষ্টিতত্ত্বত কাম-সম্বন্ধীয় “ইচ্ছাৰ লোক” বা "কামভৱ"কে ধৰি ত্ৰিৰাজ্য (ইচ্ছা, ৰূপ, ৰূপহীন) ধাৰণাৰ আলোচনা আছে। বৌদ্ধ আচাৰ-অনুশাসন "বিনয়"ত ভিক্ষুসকলৰ বাবে যৌন-সংযমসহ বহু “ইন্দ্ৰিয়-আকৰ্ষণীয়” আচৰণ (সুগন্ধি, অলংকাৰ, সংগীত-নৃত্য-গীত আদি) নিষিদ্ধ বুলিও বৰ্ণিত। সাধাৰণ লোকৰ বাবে পাঁচ শীলত “কামেষু মিচ্ছাচাৰ” বা কামুক/যৌন অনাচাৰৰ পৰা বিৰত থকাৰ প্ৰতিশ্ৰুতিৰ উল্লেখ কৰা হৈছে।

## তথ্য সংগ্ৰহ
ভেলেণ্টিনা ষ্টুপিনা

**ভেলেণ্টিনা চাৰ্গেভনা ষ্টুপিনা** (৪ জুন ১৯২০ – ২২ আগষ্ট ১৯৪৩) আছিল এগৰাকী ছোভিয়েট-ৰাছিয়ান পাইলট, বিমান নেভিগেটৰ আৰু ১৯৪৩ চনত দ্বিতীয় বিশ্বযুদ্ধৰ সময়ত ৫৮৮ নং নাইট বোম্বাৰ ৰেজিমেণ্টৰ যোগাযোগৰ মুৰব্বী, যাৰ পিছত তেওঁৰ ভূমিকা গ্ৰহণ কৰিছিল খিউয়াজ ডস্পানোভাই। 

## প্ৰাথমিক জীৱন
১৯২০ চনৰ ৪ জুনত ষ্টাভ্ৰোপল-অন-ভল্গা (বৰ্তমান টলিয়াট্টি)ত পিতৃ-মাতৃৰ তিনিটা সন্তানৰ মাজৰ ভেলেণ্টিনা ষ্টুপিনাৰ জন্ম হয়। 
বন বিভাগত কাম কৰা তাইৰ পিতৃৰ মৃত্যু হয় ১৯৩৩ চনত আৰু তাৰ পিছত তাই ডাঙৰ ভাতৃ আনাতোলিৰ সৈতে সমৰালৈ গুচি যায় য’ত তাই প্ৰথমে পেৰাচুট খেলিবলৈ শিকিছিল। এবছৰ ধৰি ছামাৰাত থকাৰ পিছত তেওঁ ষ্টাভ্ৰোপললৈ যায় আৰু তাৰপৰাই তেওঁ ক্ৰীড়াত সক্ৰিয় হৈ পৰে আৰু ১৯৩৭ চনত মাধ্যমিক বিদ্যালয়ৰপৰা সন্মানসহকাৰে স্নাতক ডিগ্ৰী লাভ কৰে, তাৰ পিছত তেওঁ মস্কো বিমান পৰিবহণ প্ৰতিষ্ঠানত প্ৰৱেশ কৰে আৰু ১৯৪১ চনত জাৰ্মানীয়ে ছোভিয়েট ইউনিয়ন আক্ৰমণৰ আগলৈকে অধ্যয়ন কৰে। 
যুদ্ধ আৰম্ভ হোৱাৰ পিছত তেওঁ স্কুল এৰি টেংক বিৰোধী খাদ খান্দি আৰু প্ৰতিৰক্ষামূলক দুৰ্গ নিৰ্মাণৰ কাম কৰে।

## সামৰিক কেৰিয়াৰ
মেৰিনা ৰাস্কোভাই প্ৰতিষ্ঠা কৰা মহিলা বিমান ৰেজিমেণ্টত যোগদান কৰিবলৈ কমছমোলৰদ্বাৰা উৎসাহিত হোৱাৰ পিছত অক্টোবৰ মাহত ষ্টুপিনাই স্বেচ্ছাই কাম কৰে। এংগেলছ মিলিটাৰী এভিয়েশন স্কুলত নেভিগেচন প্ৰশিক্ষণৰ পিছত ১৯৪২ চনৰ মে' মাহৰ শেষৰফালে তেওঁক দক্ষিণ ফ্ৰণ্টত নিয়োজিত কৰা হয়। ষ্টুপিনাই ৰেজিমেণ্টৰ যোগাযোগ বিভাগৰ মুৰব্বী হিচাপে নিযুক্তি পোৱাৰ আগতে ১৫ বাৰ বিমান চলাইছিল, যদিও তেওঁ প্ৰকাশ কৰিছিল যে তেওঁ যুদ্ধৰ বিমান চলাই থাকিবলৈ পছন্দ কৰে।

১৯৪২ চনৰ নৱেম্বৰ মাহত তেওঁ ৰেজিমেণ্টৰ প্ৰথম সদস্যসকলৰ ভিতৰত অন্যতম হৈ এই বঁটা লাভ কৰে। ১৯৪৩ চনত আঘাত বা অসুস্থতাৰ বাবে ফিল্ড হস্পিতালত মৃত্যু হয়, ৰেজিমেণ্টত থাকিব বিচৰাৰ বাবে চিকিৎসালয়খনত অতি বেছি সময় থাকিবলৈ অস্বীকাৰ কৰাৰ পাছত। সমগ্ৰ ৰেজিমেণ্টে তেওঁৰ অন্ত্যেষ্টিক্ৰিয়াত অংশগ্ৰহণ কৰে আৰু স্থানীয় অসামৰিক কবৰস্থানত তেওঁক সম্পূৰ্ণ সামৰিক সন্মানেৰে সমাধিস্থ কৰা হয়। ৰেজিমেণ্টৰ অধিনায়ক য়েভডকিয়া বেৰশ্বানস্কাই মাতৃ পোলিনা ষ্টুপিনাক ভেলেণ্টিনাৰ মৃত্যুৰ কথা জনাই টেলিগ্ৰাম পঠিয়াইছিল যদিও সমাধিস্থ কৰাৰ পাছতহে ভেলেণ্টিনাৰ মৃত্যুৰ কথা জনায়। বেৰশ্বানস্কাই তেওঁক ৰেল ষ্টেচনত লগ পাইছিল আৰু তেওঁৰ মৃতদেহৰ লগত কবৰস্থানলৈ গৈছিল।
## তথ্যসূত্ৰ

শ্ৰেণী:ৰাছিয়াৰ ব্যক্তি
শ্ৰেণী:মহিলা পাইলট
শ্ৰেণী:মৃত ব্যক্তি
নেৰেইডা ৰড্ৰিগেজ

**নেৰেইডা ৰড্ৰিগেজ** (ইংৰাজী: Nereyda Rodríguez ; ১৬ আগষ্ট ১৯৩১ – ১ অক্টোবৰ ২০১১) এগৰাকী ডমিনিকান লোককথাবিদ, নৃত্যশিল্পী আৰু শিক্ষাবিদ। মূলতঃ "বেলেট নিগ্ৰো এণ্ড বেলেট ব্লাংকো" নামৰ ডমিনিকান ফ'ক'ৰিক বেলেটৰ সহ-প্ৰতিষ্ঠাপক আৰু পৰিচালক আৰু পপুলাৰ ডান্সিং থিয়েটাৰৰ সহ-প্ৰতিষ্ঠাপক আছিল।

## জীৱনী
১৯৩১ চনৰ ১৬ আগষ্টত ডমিনিকান ৰিপাব্লিকৰ ছান্টিয়াগো দে লছ কেবালেৰছৰ পুয়েব্লো নুৱেভ' চুবুৰীত জন্মগ্ৰহণ কৰিছিল ৰড্ৰিগেজৰ। তেওঁ মিশ্ৰিত ঐতিহ্য আৰু "মুলাট্টো" জনগোষ্ঠীৰ আছিল।

ৰড্ৰিগেজে ডমিনিকান ভইচ স্কুলত (পূৰ্বে লা ভ'জ ডেল ইউনা নামেৰে জনাজাত) অধ্যয়ন কৰিছিল আৰু ১৯৫৫ চনৰ ১৭ মে'ত নৃত্যশিল্পী হিচাপে দক্ষতাৰ প্ৰমাণপত্ৰ লাভ কৰিছিল, ট্ৰুজিলো মলিনা আৰু এণ্টনিঅ' এলপি (স্কুলৰ পৰিচালক)ৰ স্বাক্ষৰিত। তেওঁৰ মঞ্চ আৰু ৰাষ্ট্ৰীয় টেলিভিছনৰ বাবে নৃত্যৰ কেৰিয়াৰ আছিল আৰু তেওঁৰ অভিনয়ত ডমিনিকান ছন্দ আৰু পৰম্পৰাৰ প্ৰচাৰ কৰিছিল।

ৰড্ৰিগেজে জেইম লুচেৰো, মাগালিছ ৰড্ৰিগেজ ডি আব্ৰেউ আৰু জোচে কনট্ৰেৰাছৰ সৈতে টিয়েট্ৰ' পপুলাৰ ডানজাণ্টে (জনপ্ৰিয় নৃত্য থিয়েটাৰ) প্ৰতিষ্ঠা কৰে। ফ্ৰেডিক লিজাৰ্ডোৰ সৈতে তেওঁ ডমিনিকান ফ'ক'ৰিক বেলেটৰ সহ-প্ৰতিষ্ঠাপক আৰু পৰিচালক আছিল, যাক প্ৰথমে "বেলেট নিগ্ৰো এণ্ড বেলেট ব্লাংকো" বুলি কোৱা হৈছিল। মিৰোপ আৰ্ভেলোৰ সৈতে তেওঁ দেশৰ প্ৰথমটো এক্ৰ'বেটিক নৃত্য দম্পতী গঠন কৰে। মঞ্চৰ পৰা অৱসৰ লোৱাৰ পিছত তেওঁ টিয়েট্ৰ' পপুলাৰ ডানজান্টেৰ সৈতে জড়িত এটা ফাউণ্ডেশ্যনৰ জৰিয়তে নৃত্য শিকায়।

২০১১ চনৰ ১ অক্টোবৰ ডমিনিকান ৰিপাব্লিকৰ ছান্টো ডমিংগোত ৮০ বছৰ বয়সত আভ্যন্তৰীণ ৰক্তক্ষৰণৰ ফলত ৰড্ৰিগেজৰ মৃত্যু হয়। তেওঁৰ কন্যা চেনিয়া ৰড্ৰিগেজক এৰি থৈ যায়।

## সন্মান
* গ্ল'ৰিয়া নেচনেল দে লা ডানজা দে ৰিপাব্লিকা ডমিনিকান (ডমিনিকান ৰিপাব্লিকৰ ৰাষ্ট্ৰীয় নৃত্য গৌৰৱ বঁটা)
* আন্তঃৰাষ্ট্ৰীয় মহিলা দিৱসত মেডেল অৱ মেৰিট (২০১০)
* ডুয়াৰ্টে, চানচেজ আৰু মেলাৰ অৰ্ডাৰ অৱ মেৰিটৰ নাইট

২০০৬ চনৰ ফেব্ৰুৱাৰী মাহত অনুষ্ঠিত হোৱা উদ্বোধনী ৰাষ্ট্ৰীয় লোককথা দিৱসত ডমিনিকান চৰকাৰে ৰড্ৰিগেজক "ডমিনিকান সাংস্কৃতিক সম্পদ" বুলিও অভিহিত কৰে।  

## তথ্যসূত্ৰ

শ্ৰেণী:শিক্ষাবিদ
শ্ৰেণী:নৃত্যশিল্পী
শ্ৰেণী:লোকসাহিত্যিক
টাইগেটে

ধ্ৰুপদী গ্ৰীক পৌৰাণিক কাহিনীত, **টাইগেটে** (গ্ৰীক: Ταϋγέτη; IPA: taːyɡétɛː) এজন নিম্ফ আছিল, প্লেইয়াডিছৰ এজনী। তেওঁ আৰ্টেমিছৰ সৈতে আছিল, যাক পশুৰ ৰক্ষিকা হিচাপে “পটনিয়া থেৰন” বুলি জনা যায়। লাকোনিয়াৰ মাউণ্ট টাইগেট'ছ তেওঁৰ বাসস্থান আছিল। পেলোপনিজৰ টেইগেটাছ পৰ্বতৰ নাম তাইৰ নামেৰে ৰখা হৈছিল।

## পৌৰাণিক কাহিনী
অলিম্পিক জিউছ স্থানীয় নিম্ফসকলৰ ওপৰত একে একে আধিপত্য প্ৰতিষ্ঠা কৰাৰ সময়ত, তেওঁ টাইগেটেক অনুসৰণ কৰিছিল। টাইগেটেৰ ৰক্ষিকা আৰ্টেমিছক আহ্বান কৰিছিল। আৰ্টেমিছে টাইগেটেক সোণালী শিং থকা হৰিণীৰ (ড'য়ে) ৰূপত পৰিণত কৰে, আৰু তেওঁৰ মানুহ ৰূপ আৰু হৰিণী ৰূপৰ মাজৰ পাৰ্থক্য অস্পষ্ট হৈ পৰে। আৰ্টেমিছৰ সৈতে হৰিণী ধৰা নিম্ফটো সেই হৰিণীৰেই ৰূপ। পিণ্ডাৰে তেওঁৰ তৃতীয় অলিম্পিয়ান ওডত বৰ্ণনা কৰিছে, "সোণালী শিং থকা হৰিণী, যাক টাইগেটেক আৰ্টেমিছ অৰ্থছিয়াৰ উৎসৰ্গা হিচাপে উৎসৰ্গা কৰিছিল," আৰু সেই হৰিণী হ'ল পৰৱৰ্তী সময়ত হেৰাক্লিসৰদ্বাৰা ধৰা Ceryneian Hind। কবিৰ বাবে, পৰিৱৰ্তন অসম্পূৰ্ণ আছিল আৰু হৰিণী ৰূপটো উৎসৰ্গা হিচাপে পৰিণত হৈছিল। পিণ্ডাৰে সূচনা কৰিছে যে, পৌৰাণিক হৰিণী, আৰ্টেমিছক উৎসৰ্গা কৰাৰ পাছতো, "অস্তিত্বত থাকিব," আৰু পৰৱৰ্তী সময়ত হেৰাক্লিসৰদ্বাৰা পুনৰ ধৰা হ’ব (যদিও হত্যা নহয়)। কাৰ্ল কেৰেনী (*The Heroes of the Greeks*) উল্লেখ কৰে, "দেৱতা জন্তু, নায়িকা আৰু দেবীক পৃথক কৰাৰপৰা সহজ নহয়।" 

পজানিয়াছৰ মতে (3.1.2 ইত্যাদি), টাইগেটে জিউছৰ সৈতে সম্পৰ্কৰ ফলত স্পাৰ্টাৰ পৌৰাণিক প্ৰতিষ্ঠাপক লাকেডেমন আৰু ইউৰোটাছক জন্ম দিয়ে। পঁজানিয়াছ উল্লেখ কৰিছে যে, অ্যামাইক্লাইত টাইগেটেৰ ওপৰত হোৱা দুশ্চৰিত্ৰতা ৰজা আসনত প্ৰতিনিধিত্ব কৰা হৈছিল।

পচু-প্লুটাৰ্কৰ মতে, টাইগেটেক লাকেডেমনৰ পত্নী আছিল, যাক কেতিয়াবা স্পাৰ্টা বোলা হ'ব। তেওঁলোকৰ পুত্ৰৰ নাম আছিল হিমেৰাছ। 

পৌৰাণিক কাহিনীৰ এক দুৰ্লভ ৰূপত, টাইগেটেক আগেনৰৰ কন্যা বুলি উল্লেখ আছে।

## তথ্যসূত্ৰ

## উৎস
* Ruck, Carl A.P., and Danny Staples, 1994. *The World of Classical Myth*. Carolina Academic Press.
* Harry Thurston Peck, *Harpers Dictionary of Classical Antiquities*, 1898. Online version at the Perseus Digital Library: "Taygete"
* Robbins, Emmet. "Heracles, the Hyperboreans, and the Hind: Pindar, OL. 3", *Phoenix* 36.4 (1982), pp. 295–305.

## বাহ্যিক সংযোগ
*

শ্ৰেণী:পৌৰাণিক কথা
শ্ৰেণী:গ্ৰীক কিংবদন্তি
অডেট কৰ্টেজ

**ওডেট মেৰিনা কৰ্টেজ পালাচিঅ’চ** (জন্ম ২৭ মে' ১৯৮৭) এগৰাকী পানামানিয়ান ক'ৰিওগ্ৰাফাৰ, নৃত্যশিল্পী আৰু লোক-সংস্কৃতিবিদ। তেওঁ 'ফোকলোৰ ডান্স ষ্টুডিঅ’'ৰ এগৰাকী অংশীদাৰ আৰু প্ৰতিষ্ঠাপক। তেওঁ টাইৱানত অনুষ্ঠিত ইিলান আন্তঃৰাষ্ট্ৰীয় লোক-সংস্কৃতি উৎসৱ আৰু চিলড্ৰেনছ ফোক গেমছৰ (YICFFF) দৰে আন্তঃৰাষ্ট্ৰীয় নৃত্য অনুষ্ঠানত পানামাক প্ৰতিনিধিত্ব কৰিছে।

## জীৱনী
১৯৮৭ চনৰ ২৭ মে'ত পানামাৰ পানামা চহৰত জন্ম গ্ৰহণ কৰিছিল কৰ্টেজে। তেখেতে সংগীতজ্ঞ আৰু লোককথাবিদসকলৰ মাজত পানামাৰ পিয়ানো একৰ্ডিয়নিষ্ট অৰ্মেলিছ কৰ্টেজৰ কন্যা হিচাপে ডাঙৰ-দীঘল হৈছিল, আৰু পানামাৰ ভায়লিনিষ্ট, পিয়ানো একৰ্ডিয়নিষ্ট আৰু সুৰকাৰ এস্কোলাষ্টিকো কৰ্টেজৰ নাতিনী হিচাপে ডাঙৰ-দীঘল হৈছিল, যি "কোলাকো" নামেৰে পৰিচিত আছিল আৰু গীতটোৰ সুৰকাৰ আছিল *গুয়াৰাৰে, গুয়াৰাৰে, গুয়াৰাৰে*.  

কৰ্টেজে ইউনিভাৰ্চিটি লেটিনা ডি পানামাত অধ্যয়ন কৰিছিল আৰু ইংৰাজী আৰু স্পেনিছ দুয়োটা ভাষা ব্যৱহাৰ কৰিব পাৰে। তেওঁ এগৰাকী নৃত্যশিল্পী যিয়ে এম্ব্ৰয়ডাৰী কৰা পলেৰা আৰু টেম্বলেকছৰ চুলিৰ অলংকাৰসহ ৰাষ্ট্ৰীয় লোক সাজ-পোছাকত পানামাৰ লোকনৃত্যৰ বিশেষজ্ঞ। তেওঁ লোককথা নৃত্য ষ্টুডিঅ'ৰ অংশীদাৰ আৰু প্ৰতিষ্ঠাপক, য'ত তেওঁ মাৰ্গাৰিটা হেনৰিকেজৰ দৰে নৃত্যশিল্পীসকলক প্ৰশিক্ষণ দিয়ে আৰু স্কাৰ্ট মুভমেণ্টৰ দৰে পানামাৰ পৰম্পৰাগত নৃত্য প্ৰচাৰ কৰে। তেওঁ *ডায়েব্লিকোছ ছুচিঅ'ছ*, *ফ্লেমেংকো*, *ছান্টেনো* (লছ ছান্টোছ প্ৰদেশৰ শৈলী) আৰু *টাম্ব'ৰিটো*ৰ দৰে নৃত্য পৰিবেশন কৰে। তেওঁৰ ষ্টুডিঅ'ৰ নৃত্যশিল্পীসকলে বাৰ্ষিক পানামা লোককথা গালা আৰু অনিতাৰ পেনাত পৰম্পৰাগত ফ্লেমেংকো প্ৰদৰ্শনৰ দৰে সাংস্কৃতিক অনুষ্ঠানত অংশগ্ৰহণ কৰে।  

২০১৩ চনত কৰ্টেজে টাইৱানৰ য়িলানত অনুষ্ঠিত হোৱা য়িলান আন্তঃৰাষ্ট্ৰীয় লোককথা উৎসৱ আৰু শিশু লোকক খেল (YICFFF)ত পানামা লোকসংগীত দলৰ সৈতে পানামাক প্ৰতিনিধিত্ব কৰে, আন্তঃৰাষ্ট্ৰীয় লোককথা আৰু পৰম্পৰাগত কলা মহোৎসৱ সংস্থাসমূহৰ পৰা অনুষ্ঠান পৰিৱেশন কৰিবলৈ আমন্ত্ৰণ লাভ কৰাৰ পিছত। কৰ্টেজ আৰু প্ৰতিনিধি দলটোৱে টাইৱানৰ লোকগীতৰ সংগীতেৰে *Dew Dew Dong* নৃত্যৰ পানামা শৈলীৰ অভিযোজন পৰিৱেশন কৰে। কৰ্টেজ আৰু সহযোগী পানামাৰ শিল্পীসকলক টাইৱানৰ টেলিভিছন আৰু ৰাষ্ট্ৰীয় বাতৰি কাকতত প্ৰকাশ কৰা হৈছিল।  

২০১৯ চনত পানামা চহৰৰ ৫০০ বছৰীয়া জয়ন্তী উদযাপনত কৰ্টেজে অনুষ্ঠান পৰিৱেশন কৰিছিল। ২০২৩ চনত তেওঁ ডমিনিকান ৰিপাব্লিকত অনুষ্ঠিত ২০২৩ চনৰ অল ডান্স ইন্টাৰকন্টিনেণ্টেলত ফ'ক'ল ডান্স ষ্টুডিঅ'ৰ প্ৰতিনিধি দলৰ সৈতে পানামাক প্ৰতিনিধিত্ব কৰে। তেওঁৰ পৰিৱেশনা ৱাশ্বিংটন ডি চি, বুয়েনছ আয়াৰ্ছ, মাদ্ৰিদ, লিছবন, টাইপেই, চান্টো ডমিংগো, কানকুন, মিয়ামি, নিউয়ৰ্ক, বাৰাংকুইলা আৰু ছান জোছত অনুষ্ঠিত হৈছে।

## তথ্যসূত্ৰ

## বাহ্যিক সংযোগ
* 

শ্ৰেণী:নাৰী
শ্ৰেণী:ব্যৱসায়ী
শ্ৰেণী:লোক নৃত্যশিল্পী
উবাহ আলী

**উবাহ আলী** ( ) ছমালিলেণ্ডৰ এগৰাকী সমাজ কৰ্মী আৰু নাৰীবাদী, যিয়ে নাৰীৰ যৌনাংগ বিকৃতিৰ বিৰুদ্ধে প্ৰচাৰ চলায়। ২০২০ চনত বিবিচিয়ে তেওঁক বিশ্বৰ আটাইতকৈ প্ৰভাৱশালী ১০০ গৰাকী মহিলাৰ ভিতৰত অন্যতম হিচাপে তালিকাভুক্ত কৰে।

## জীৱনী
১৯৯৬ চনত ছমালিলেণ্ডৰ টোগডীৰ অঞ্চলৰ বুৰ্কোত আলীৰ জন্ম হৈছিল। তেওঁৰ পিতৃ-মাতৃ দুয়োজনেই প্ৰাথমিক বিদ্যালয়ত থাকোতেই শিক্ষা সম্পূৰ্ণ নকৰাকৈয়ে ওলাই আহিছিল। ২০১২ চনলৈকে তেওঁৰ দেউতাকে ষ্ট্ৰোক হোৱালৈকে কেব চালক হিচাপে কাম কৰিছিল আৰু মাকে কাপোৰ বিক্ৰী কৰিছিল। মাকে আলীৰ শিক্ষা আৰু বৃত্তিৰ বাবে আবেদন কৰিবলৈ উৎসাহিত কৰিছিল। ২০১১ চনৰ পৰা আবাৰ্চো স্কুল অৱ চাইন্স এণ্ড টেকন'লজিত অধ্যয়ন কৰে আৰু ২০১৫ চনত শিক্ষা সাং কৰি তাৰ পৰা ওলাই যায়। ইয়াৰ পিছত তেওঁ মিছ হলৰ স্কুললৈ যায় আৰু ২০১৬ চনত তাৰ পৰা স্নাতক ডিগ্ৰী লাভ কৰে। ২০১৯ চনৰ হিচাপত তেওঁ বেইৰুটৰ আমেৰিকান বিশ্ববিদ্যালয়ত ৰাজনীতি আৰু মানৱ অধিকাৰত বি এ ডিগ্ৰী লাভ কৰিছিল। তেওঁৰ স্নাতক অধ্যয়ন সময়চোৱাত মাষ্টাৰকাৰ্ড ফাউণ্ডেশ্যন স্কোলাৰছ প্ৰগ্ৰেমৰ দ্বাৰা আবন্তন দিয়া পুঁজিৰে অধ্যয়ন কৰিছিল । তাত অধ্যয়ন কৰাৰ সময়ত তেওঁ ছিৰিয়াৰ শৰণাৰ্থীসকলকো লিখা-পঢ়া শিকাইছিল।

উবাহ আলীয়ে ২০২৫ চনত আব্দিৰহমান ফিলিৰ সৈতে বিবাহপাশত আবদ্ধ হয়।

## সামাজিক সক্ৰিয়তা
২০১৫ চনত ১৮ বছৰ বয়সত আলীয়ে ছমালিলেণ্ডৰ অনাথ আৰু আৰ্থিকভাৱে পিছপৰা ছাত্ৰ-ছাত্ৰীসকলক শৈক্ষিক সুযোগ প্ৰদান কৰাৰ লক্ষ্যৰে ৰাজো: হোপ ফৰ ছমালিলেণ্ড কমিউনিটি নামৰ এটা সংস্থা স্থাপন কৰে। ২০১২ চনৰ পৰা ২০১৫ চনৰ ভিতৰত হাৰগেইছা অনাথ আশ্ৰম কেন্দ্ৰত অভাৱগ্ৰস্থ শিশু সকলৰ প্ৰতি তেওঁ গ্ৰহণ কৰা কামৰ পৰা এই সংস্থা স্থাপন কৰিবলৈ অনুপ্ৰাণিত হৈছিল, য'ত তেওঁ ছাত্ৰ-ছাত্ৰীসকলৰ লিখা-পঢ়াৰ ওপৰত গুৰুত্ব দিছিল। ২০১৫ চনত হোৱা খৰাঙৰ সময়ত ক্ষতিগ্ৰস্ত হোৱা ছমালিলেণ্ডৰ সম্প্ৰদায়সমূহৰ বাবে ধন সংগ্ৰহো কৰিছিল।

২০২০ চনত ছমালিলেণ্ডত মহিলাৰ যৌনাংগ বিকৃতি (ফিমেল জেনিতেল মিউতিলেচন)ৰ বিৰুদ্ধে অভিযান চলোৱাৰ বাবে আলী অধিক জনপ্ৰিয়তা লাভ কৰে। ২০১৮ চনত তেওঁ ছ’লেচ ফৰ ছ’মালিলেণ্ড গাৰ্লছ ফাউণ্ডেশ্যন প্ৰতিষ্ঠা কৰে, যাৰ লক্ষ্য হৈছে শিক্ষা আৰু সজাগতা অভিযানৰ জৰিয়তে এই প্ৰথাৰ অন্ত পেলোৱা। ফলত এই গোটটোৱে ছমালিলেণ্ডত প্ৰথমটো এফজিএম বিৰোধী গোট গঠন কৰে। বহুতো ছোমালি লোকে মহিলাৰ যৌনাংগ বিকৃতি কৰণ প্ৰক্ৰিয়াক শ্বৰীয়তৰ সৈতে জড়িত কৰি ৰাখিলেও চিকিৎসক আৰু ক্ৰমাৎ বৃদ্ধি বৃদ্ধি পাই থকা কিছুমান ধৰ্মীয় নেতাই ইয়াক সাংস্কৃতিক পৰিঘটনা বুলি বিশ্বাস কৰে, যাক সলনি কৰিব পৰা যায়। আলীৰ লগতে তেওঁৰ তিনিগৰাকী ভগ্নীও যৌনাংগ বিকৃতি কৰণ প্ৰক্ৰিয়াৰ পৰা ৰক্ষা পৰি বাচি থকা ব্যক্তি।

এই মানবীয় অভিযানৰ স্বীকৃতি স্বৰুপে ২০২০ চনত উবাহ আলীক বিবিচিৰ ১০০ গৰাকী প্ৰভাৱশালী মহিলাৰ তালিকাত স্থান দিয়া হৈছিল।

## তথ্য সূত্ৰ
পাৰ্ক গ্যু-য়ং

**পাৰ্ক গ্যু-য়ং** (কোৰিয়ান: **박규영**; জন্ম: ২৭ জুলাই, ১৯৯৩) এজনী দক্ষিণ কোৰিয়াৰ অভিনেত্ৰী আৰু মডেল। তেওঁ নেটফ্লিক্স ধাৰাবাহিক *ছুইট হোম* (২০২০)ত অভিনয় কৰি সৰ্বশ্ৰেষ্ঠ নতুন অভিনেত্ৰীৰ বাবে মনোনয়ন লাভ কৰে, আৰু *স্কুইড গেম*ৰ ২য় আৰু ৩য় ছিজনত (২০২৪–২০২৫) অভিনয় কৰে।

তেওঁ ২০১৬ চনত "ক্ৰছৱাক" সংগীত ভিডিঅ'ৰ জৰিয়তে আত্মপ্ৰকাশ কৰে আৰু তাৰ পিছত মূলত সহায়ক ভূমিকাত অভিনয় কৰে। আন্তঃৰাষ্ট্ৰীয় এমি মনোনীত নাটক *ইটচ অকে টু নট বি অকে* (২০২০)ত দ্বিতীয় মুখ্য ভূমিকাত অভিনয় কৰাৰ পিছত তেওঁ মুখ্য ভূমিকালৈ উত্তৰণ কৰে *ডালি এণ্ড ককি প্ৰিন্স* (২০২১), *ছেলিব্ৰিটি* (২০২৩), আৰু *এ গুড ডে টু বি এড ডগ* (২০২৩)ত।

## প্ৰাৰম্ভিক জীৱন আৰু শিক্ষা
পাৰ্ক গ্যু-য়ং ২৭ জুলাই, ১৯৯৩ চনত বুসানত জন্মগ্ৰহণ কৰে। তেওঁ বুসান বিদেশী ভাষা উচ্চ বিদ্যালয়ত অধ্যয়ন কৰে। পাৰ্কে ২০১৩ চনত ইয়নসে বিশ্ববিদ্যালয়ৰ পোছাক আৰু পৰিৱেশ বিভাগত নামভৰ্তি কৰাৰ সময়ত নিজৰ গৃহচহৰ বুসান এৰি ছিয়ৌলত বসবাস আৰম্ভ কৰে। তেওঁ ২০২০ চনত স্নাতক ডিগ্ৰী লাভ কৰে।

## বিজ্ঞাপনসমূহ
পাৰ্কৰ বিজ্ঞাপন ক্ষেত্ৰৰ কৰ্মজীৱন ২০১৬ চনত আৰম্ভ হয় ১১ষ্ট্ৰিট, আজিনোমোটোৰ বোনো চুপ আৰু কোৰিয়া ইয়াকুল্টৰ সুপাৰ ১০০ৰ বিজ্ঞাপনৰ জৰিয়তে। ২০১৭ চনত তেওঁ আই'এম মিম, দ্য ফেচ শপ আৰু কোৰিয়া শিচেইডোৰ দৰে প্ৰধান ব্ৰেণ্ডৰ সৈতে কাম অব্যাহত ৰাখে, আৰু ২০১৮ চনত সেমেছনক সমৰ্থন কৰে।

অভিনয়ত সফলতা লাভ কৰাৰ পিছত তেওঁৰ বিজ্ঞাপন পোৰ্টফলিঅ’ যথেষ্ট বৃদ্ধি পায়। ২০১৯ চনৰ পৰা ২০২১ চনলৈ তেওঁ এছ কে প্লেনেটৰ অ’কে কেশব্যাগ, ডংচিও ফুড, আৰু জাষ্ট ৱাণ্ডাৰৰ দৰে ফেশ্বন ব্ৰেণ্ডৰ বাবে অভিযান চলায়। ২০২১ চনত তেওঁ ১০০লেবছ, পলহ্যাম, নেচনেল জিঅ’গ্ৰাফিক, আৰু কেৰিয়াৰ এয়াৰ কণ্ডিচনাৰৰ সৈতে সহযোগিতা কৰে। তেওঁ কেৰিয়াৰৰ সৈতে অংশীদাৰিত্ব অব্যাহত ৰাখে আৰু ক্লিঅ’ৰ গুডাল স্কিনকেয়াৰৰ মিউজ হিচাপে নিযুক্ত হয়, লগতে মাইন বিউটিৰ মুখপত্ৰ হয়।

২০২৩ চনত তেওঁ এল জি ইলেক্ট্ৰনিক্সৰ সৈতে অংশীদাৰিত্ব অব্যাহত ৰাখে আৰু ছেপ্টেম্বৰ মাহত ফেশ্বন ব্ৰেণ্ড ছেচুৰৰ প্ৰথম মিউজ হিচাপে ঘোষণা কৰা হয়। তাৰ পিছৰ মাহত তেওঁ গুচ্চিৰ গ্ল’বেল ব্ৰেণ্ড এম্বেছেডৰ হিচাপে নিযুক্ত হয়, ইয়াৰ পূৰ্বে নতুন সৃজনশীল নিৰ্দেশক সাবাটো ডে ছাৰ্নোৰ অধীনত অনুষ্ঠিত গুচ্চি আনকোৰা বসন্ত ২০২৪ শ্ব’ত অতিথি হিচাপে উপস্থিত আছিল। ২০২৩ চনত স্কিনি লেব আৰু ৰেচিপি গ্ৰুপৰ সৈতে তেওঁৰ চুক্তিও আৰম্ভ হয়। ২০২৪ চনৰ মাৰ্চ মাহত তেওঁ এ এইচ চিৰ গ্ল’বেল এম্বেছেডৰ হিচাপে নিযুক্ত হয়। ডিচেম্বৰ মাহত তেওঁ এমফেছৰ মুখপত্ৰ হয়। ২০২৫ চনত তেওঁ বিটিআইএল কোৰিয়া আৰু কেলভিন ক্লেইন আণ্ডাৰৱেৰৰ অভিযানত অংশগ্ৰহণ কৰে।

## তথ্যসূত্ৰ

## বাহ্যিক সংযোগ
 
* Park Gyu-young at Saram Entertainment 
* 

শ্ৰেণী:দক্ষিণ কোৰিয়ান অভিনেত্ৰী
জোৱান স্মলছ

**জোৱান স্মলছ ৰড্ৰিগেজ** (জন্ম ১১ জুলাই, ১৯৮৮) এগৰাকী পুৱাৰ্টো ৰিকান মডেল আৰু দূৰদৰ্শন ব্যক্তিত্ব।

২০১১ চনত তেওঁ এষ্টে লডাৰ প্ৰসাধন সামগ্ৰীৰ প্ৰতিনিধিত্ব কৰা প্ৰথম লাতিনা মডেল হিচাপে ইতিহাস সৃষ্টি কৰে।

২০১৩ চনত তেওঁ প্ৰথমবাৰৰ বাবে *ফৰ্বছ* আলোচনীখনৰ "বিশ্বৰ সৰ্বাধিক উপাৰ্জন কৰা মডেল" তালিকাত স্থান লাভ কৰে আৰু ৮ নম্বৰ স্থানত থাকে, য’ত তেওঁৰ উপাৰ্জন ৩ মিলিয়ন ডলাৰৰ অধিক আছিল।

২০১৪ চনৰ জানুৱাৰীত, স্মলছ আমেৰিকান *এলে* আলোচনীখনৰ "ৰিটাৰ্ণ অৱ দ্য ছামাৰ মডেল" শীৰ্ষক আৱৰণীত উপস্থিত হয়।

২০১২ চনত Models.com-এ তেওঁক বিশ্বৰ ১ নম্বৰ মডেল হিচাপে ৰেংকিং কৰে।

## প্ৰাৰম্ভিক জীৱন আৰু শিক্ষা
জোৱান স্মলছ ৰড্ৰিগেজ হাটিলো, পুয়েৰ্টো ৰিকোত জন্মগ্ৰহণ কৰি ডাঙৰ-দীঘল হয় আৰু তেওঁ দুগৰাকী ভনীৰ সৈতে ডাঙৰ হয়। তেওঁৰ পিতৃ এৰিক স্মলছ এজন হিচাবৰক্ষক আৰু পশ্চিম ইণ্ডিজীয় মূলৰ, যাৰ আফ্ৰিকান আৰু আইৰিছ বংশধাৰা আছে, আৰু তেওঁ চেইণ্ট থমাছৰ পৰা আহিছে। তেওঁৰ মাতৃ বেটজাইদা ৰড্ৰিগেজ এগৰাকী সমাজকৰ্মী, যি পুয়েৰ্টো ৰিকান আৰু স্পেনিছ আৰু টাইানো বংশধাৰাৰ। ৰড্ৰিগেজৰ দূৰসম্পৰ্কীয় আইৰিছ আৰু ভাৰতীয় বংশধাৰাও আছে।

স্মলছ কিশোৰাৱস্থাত মডেলিঙত আগ্ৰহী হয় আৰু স্থানীয় প্ৰতিযোগিতাত অংশগ্ৰহণ কৰিছিল। তেওঁ নিউয়ৰ্কৰ এটা এজেন্সীৰ সৈতে সাক্ষাৎ কৰে, যিয়ে তেওঁক কয় যে সফল হ’বলৈ হলে দাঁত শুধৰাব লাগিব; সেই সময়ছোৱাত তেওঁ কলেজত অধ্যয়ন কৰিছিল। তেওঁ আন্তঃআমেৰিকান বিশ্ববিদ্যালয়, পুয়েৰ্টো ৰিকোৰ পৰা মনোবিজ্ঞান বিষয়ত স্নাতক ডিগ্ৰীসহ মেগনা কুম লাউডে সন্মানে উত্তীৰ্ণ হয়। স্নাতক ডিগ্ৰী লাভ কৰাৰ পিছত তেওঁ মডেলিঙৰ কৰ্মজীৱন আৰম্ভ কৰিবলৈ নিউয়ৰ্ক চহৰলৈ যায়।

## দানশীলতা
স্মলছ প্ৰজেক্ট ছানশ্বাইন নামৰ এটা অলাভজনক সংস্থাৰ সৈতে জড়িত, য’ত তেওঁ চিকিৎসাৰ প্ৰয়োজনীয়তা থকা শিশুসকলক সহায় কৰে। স্মলছে 'জিন্স ফৰ ৰিফিউজিজ' অভিযানৰ অংশ আছিল, যিটো জনী ডাৰ প্ৰকল্প আৰু বিশ্বজুৰি শৰণাৰ্থীসকলক সহায় কৰাৰ বাবে উৎসৰ্গিত কলাত্মক ধন সংগ্ৰহৰ পদক্ষেপ আৰু ইয়াৰ পৰা পোৱা সকলো ধন আন্তৰ্জাতিক উদ্ধাৰ সমিতিলৈ গৈছিল। ইয়াৰ উপৰিও তেওঁ দ্য গাৰ্ডেন অৱ ড্ৰিমছ ফাউণ্ডেশ্যনৰ সৈতেও জড়িত হৈ আছে, যিটো এটা অলাভজনক সংস্থা যিয়ে দ্য মেডিচন স্কোৱাৰ গাৰ্ডেন কোম্পানী আৰু এম এছ জি নেটৱৰ্কছ, ইনকৰ্পৰেটেডৰ সৈতে কাম কৰি বাধাৰ সন্মুখীন হোৱা শিশুসকলৰ জীৱনত ইতিবাচক প্ৰভাৱ পেলায়।

## ব্যক্তিগত জীৱন
২০১৮ চনৰ জুলাই মাহলৈকে তেওঁ উদ্যোগী বাৰ্নাৰ্ড স্মিথৰ সৈতে ডেটিং কৰিছিল। ২০১১ চনৰ পৰা তেওঁলোকৰ ডেটিং আছিল।

## তথ্যসূত্ৰ


## বাহ্যিক সংযোগ

* 
*Joan Smalls on IMG Models 

শ্ৰেণী:মডেল
নাৰীবাদৰ ইতিহাস

**নাৰীবাদৰ ইতিহাস**ত নাৰীৰ সম অধিকাৰৰ লক্ষ্যৰে আন্দোলন আৰু মতাদৰ্শৰ আখ্যান (কালক্ৰমিক বা বিষয়ভিত্তিক) অন্তৰ্ভুক্ত কৰা হৈছে। সমগ্ৰ বিশ্বৰ নাৰীবাদীসকলে সময়ৰ ওপৰত নিৰ্ভৰ কৰি ইয়াৰ কাৰণ, লক্ষ্য আৰু উদ্দেশ্যৰ ক্ষেত্ৰত পাৰ্থক্য দেখা গৈছে যদিও
সংস্কৃতি আৰু দেশভেদে- বেছিভাগ পশ্চিমীয়া নাৰীবাদী ইতিহাসবিদে দৃঢ়তাৰে কয় যে- নাৰীৰ অধিকাৰ লাভৰ বাবে কাম কৰা সকলো আন্দোলনক নাৰীবাদী আন্দোলন বুলি গণ্য কৰা উচিত, আনকি যেতিয়া তেওঁলোকে এই শব্দটো নিজৰ বাবে প্ৰয়োগ কৰা নাছিল (বা নকৰে) তেতিয়াও। আন কিছুমান ইতিহাসবিদে "নাৰীবাদী" শব্দটো আধুনিক নাৰীবাদী আন্দোলন আৰু ইয়াৰ বংশধৰসকলৰ মাজত সীমাবদ্ধ কৰি ৰাখিছে আৰু পূৰ্বৰ আন্দোলনসমূহ বৰ্ণনা কৰিবলৈ "আদি নাৰীবাদী" বুলি অভিহিত কৰিব খোজে।

আধুনিক পশ্চিমীয়া নাৰীবাদী ইতিহাসক গতানুগতিকভাৱে সময়কাল বা "ঢৌ"ত বিভক্ত কৰা হয়, প্ৰত্যেকৰে পূৰ্বৰ অগ্ৰগতিৰ ভিত্তিত সামান্য বেলেগ লক্ষ্য থাকে:

#১৯ শতিকাৰ আৰু ২০ শতিকাৰ আৰম্ভণিৰ প্ৰথম ঢৌৰ নাৰীবাদে আইনী বৈষম্যক ওফৰাই পেলোৱাত গুৰুত্ব আৰোপ কৰিছিল, বিশেষকৈ মহিলাৰ ভোটাধিকাৰৰ বিষয়সমূহৰ ওপৰত গুৰুত্ব আৰোপ কৰিছিল।
# দ্বিতীয় ঢৌৰ নাৰীবাদে (১৯৬০–১৯৮০ দশক) বিতৰ্কক বহল কৰি সাংস্কৃতিক বৈষম্য, লিংগ নীতি আৰু সমাজত নাৰীৰ ভূমিকাক সামৰি লৈছিল।
#তৃতীয় ঢৌৰ নাৰীবাদে(১৯৯০–২০০০) নাৰীবাদী কাৰ্যকলাপৰ বিভিন্ন প্ৰজাতিক বুজায়, তৃতীয় ঢৌৱে নিজেই দ্বিতীয় ঢৌৰ ধাৰাবাহিকতা হিচাপে আৰু ইয়াৰ অনুভূত বিফলতাৰ প্ৰতিক্ৰিয়া হিচাপে দুয়োটাকে দেখে।[9]
#চতুৰ্থ ঢৌৰ নাৰীবাদে (২০১০ চনৰ আৰম্ভণি–বৰ্তমান) তৃতীয় ঢৌৰ আন্তঃবিভাজনীয়তাৰ ওপৰত গুৰুত্ব আৰোপ কৰে, শৰীৰৰ ধনাত্মকতা, ট্ৰেন্স-ইনক্লুচিভিটি আৰু ছ’চিয়েল মিডিয়া যুগত ধৰ্ষণ সংস্কৃতিৰ বিষয়ে মুকলি বক্তৃতাৰ ওপৰত গুৰুত্ব আৰোপ কৰে।

যদিও নাৰীবাদৰ ইতিহাস বৰ্ণনা কৰিবলৈ "ঢৌ" শব্দটো সাধাৰণতে ব্যৱহাৰ কৰা হৈছে, এই ধাৰণাটোক অশ্বেত নাৰীবাদীসকলেও সমালোচনা কৰিছে যে, তেওঁলোকে "ঢৌ"ৰ মাজৰ ইতিহাসক আওকাণ কৰি মচি পেলাইছে আৰু কেৱল কেইজনমান বিখ্যাত ব্যক্তিৰ ওপৰত, এগৰাকী শ্বেতাংগ বুৰ্জোৱা মহিলাৰ দৃষ্টিভংগী আৰু জনপ্ৰিয় পৰিঘটনাৰ ওপৰত গুৰুত্ব দিবলৈ বৰ্ণবাদী আৰু ঔপনিৱেশিক হোৱাৰ বাবে গুৰুত্ব দিছে।

## আদি নাৰীবাদ
নাৰীবাদী আন্দোলনৰ অস্তিত্বৰ পূৰ্বে নাৰীৰ সমতাৰ বিষয়ে আলোচনা কৰা বা আগুৱাই নিয়া মানুহ আৰু কৰ্মীসকলক কেতিয়াবা আদি নাৰীবাদী বুলিও অভিহিত কৰা হয়। কিছুমান পণ্ডিতে এই শব্দটোক সমালোচনা কৰে কাৰণ তেওঁলোকৰ মতে ইয়াৰদ্বাৰা পূৰ্বৰ অৱদানৰ গুৰুত্ব হ্ৰাস পায় বা নাৰীবাদৰ আৰম্ভণি বা ৰৈখিক ইতিহাস নাই যিটো প্ৰ’ট’ফেমিনিষ্ট বা উত্তৰ নাৰীবাদী আদি শব্দই বুজায়।

প্ৰায় ২৪ শতিকাৰ আগতে প্লেটোৱে ইলেইন হফমেন বাৰুচৰ মতে, "মহিলাসকলৰ সম্পূৰ্ণ ৰাজনৈতিক আৰু যৌন সমতাৰ বাবে [তৰ্ক কৰিছিল], তেওঁলোকক তেওঁৰ উচ্চতম শ্ৰেণীৰ সদস্য হোৱাৰ পোষকতা কৰিছিল, ... যিসকলে শাসন কৰে আৰু যুঁজ দিয়ে।" 

আন্দাল নামৰ এগৰাকী মহিলা তামিল সন্তই প্ৰায় ৭ম বা ৮ম শতিকাৰ জীৱনকালত বাস কৰিছিল। তেওঁ তিৰুপভাই লিখাৰ বাবে তেওঁ জনাজাত। আন্দালে গোড়ামণ্ডলীৰ দৰে মহিলা গোটক অনুপ্ৰাণিত কৰিছে। বিষ্ণুৰ সৈতে তেওঁৰ ঐশ্বৰিক বিবাহক কিছুমানে নাৰীবাদী কাৰ্য হিচাপে লয়, কিয়নো ইয়াৰ ফলত তেওঁ পত্নী হোৱাৰ নিয়মীয়া কৰ্তব্য পৰিহাৰ কৰি স্বায়ত্তশাসন লাভ কৰিবলৈ সক্ষম হৈছিল। দ্বাদশ শতিকাত ৱাল্ডেন্সিয়ান খ্ৰীষ্টান সম্প্ৰদায়ে কিছুমান নাৰীবাদী ধাৰণা সমৰ্থন কৰিছিল।

## তথ্যসূত্ৰ

শ্ৰেণী:নাৰীবাদ
ৱানৱিমোল জেনাছাৱমেথি

**ৱানৱিমোল জেনাছাৱমেথি** (থাই: วรรณวิมล เจนอัศวเมธี; জন্ম ১৯ এপ্ৰিল ২০০০), ডাকনাম **জুন** (จูน), এগৰাকী থাই অভিনেত্ৰী। তেওঁ *টাৰ্ণ লেফ্ট টাৰ্ণ ৰাইট* (২০২০), *এফ ফোৰ থাইলেণ্ড° বয়েজ অ’ভাৰ ফ্লাৱাৰ্ছ* (২০২১) আৰু *২৩.৫* (২০২৪) ধাৰাবাহিকত অভিনয় কৰাৰ বাবে বিশেষভাৱে জনাজাত। 

## প্ৰাৰম্ভিক জীৱন আৰু শিক্ষা
ৱানৱিমোলৰ জন্ম থাইলেণ্ডৰ সমুত প্ৰাকানত হৈছিল। তেওঁ ৰাটৱিনিত বাংকাও বিদ্যালয়ৰপৰা শিক্ষা সমাপ্ত কৰে আৰু পিছত শ্ৰীনাখাৰিন্ৱিৰোট বিশ্ববিদ্যালয়ত অধ্যয়ন কৰি ২০২২ চনত সামাজিক যোগাযোগ উদ্ভাৱন মহাবিদ্যালয়ৰপৰা কম্পিউটাৰ ইন’ভেচন ফৰ কমিউনিকেশ্বনত স্নাতক ডিগ্ৰী লাভ কৰে।

## কেৰিয়াৰ
ৱানৱিমোলে ২০১৮ চনত ক্লিন এণ্ড ক্লিয়াৰৰ “গো অন গাৰ্ল ষ্টাৰ ছাৰ্চ” প্ৰতিযোগিতাত বিজয়ী হৈ নিজৰ কেৰিয়াৰ আৰম্ভ কৰে আৰু সেই বছৰতে জিএমএমটিভিৰ সৈতে চুক্তিবদ্ধ হয়। তেওঁৰ প্ৰথম অভিনয় আছিল *দ্য গিফ্টেড* (২০১৮) ধাৰাবাহিকত “কয়ি” নামৰ চৰিত্ৰত। 

পিছত তেওঁ *বয় ফৰ ৰেণ্ট* (২০১৯) ধাৰাবাহিকত অভিনয় কৰে। 

২০২০ চনত তেওঁ *টাৰ্ণ লেফ্ট টাৰ্ণ ৰাইট* ধাৰাবাহিকত ছাংনুৱো নামৰ চৰিত্ৰত অভিনয় কৰে। 

২০২১ চনত তেওঁ *মিষ্টাৰ লিপষ্টিক* ধাৰাবাহিকত ডুজদাওৰ চৰিত্ৰত অভিনয় কৰে। সেই বছৰতে তেওঁ *এফ ফোৰ থাইলেণ্ড° বয়েজ অ’ভাৰ ফ্লাৱাৰ্ছ* ধাৰাবাহিকত হানাৰ চৰিত্ৰত অভিনয় কৰে। 

২০২২ চনত তেওঁ প্ৰথমবাৰৰ বাবে মুখ্য চৰিত্ৰত অভিনয় কৰি *দ্য ৱাৰ অৱ ফ্লাৱাৰ্ছ* ধাৰাবাহিকত আইৰিছৰ ভূমিকাত দেখা যায়। তাৰ পিছত তেওঁ *১০ ইয়াৰ্ছ টিকেট* (২০২২) আৰু *ডেঞ্জাৰাছ ৰোমান্স* (২০২৩) ধাৰাবাহিকত অভিনয় কৰে। 

২০২৪ চনত তেওঁ *২৩.৫* নামৰ থাই গাৰ্লছ লাভ ধাৰাবাহিকত লুনা নামৰ চৰিত্ৰত অভিনয় কৰি অধিক জনপ্ৰিয়তা লাভ কৰে। সেই বছৰতে তেওঁ প্ৰথম চলচ্চিত্ৰ *লাভ ইউ টু ডেট*ত নীটা নামৰ চৰিত্ৰত অভিনয় কৰে। লগতে *প্লয়’ছ ইয়াৰবুক* আৰু *হাই স্কুল ফ্ৰেনেমি* ধাৰাবাহিকতো অভিনয় কৰে। 

## তথ্যসূত্ৰ

## বাহ্যিক সংযোগ
* 
* 

শ্ৰেণী:থাই অভিনেত্ৰী
ফান্সা ৱছবিয়েন

**ফান্সা ৱছবিয়েন** (থাই: พรรษา วอสเบียน; ইংৰাজী: Pansa Vosbein; জন্ম: ৩১ জুলাই ১৯৯৬), ডাকনাম **মিল্ক** (มิ้ลค์), এগৰাকী থাই অভিনেত্ৰী আৰু GMMTV-ৰ অধীনত কাম কৰে। তেওঁ *বেড বাড্ডি* (২০২১), *২৩.৫* (২০২৪) আৰু *হোৱেল ষ্ট’ৰ এক্সঅক্সঅ* (২০২৫) ধাৰাবাহিকত স্যাফিক চৰিত্ৰত অভিনয় কৰি বিশেষভাৱে জনপ্ৰিয়তা লাভ কৰে।

## প্ৰাৰম্ভিক জীৱন আৰু শিক্ষা
ফান্সাৰ জন্ম ৩১ জুলাই ১৯৯৬ চনত হৈছিল। তেওঁ পাঁচ ভাই-ভনীৰ ভিতৰত চতুৰ্থ। তেওঁ চীনা, ডেনিছ, মন আৰু থাই বংশোদ্ভৱ। তেওঁ চিয়াং মাই প্ৰদেশৰ মে-জো বিশ্ববিদ্যালয়ৰ পৰা স্নাতক ডিগ্ৰী লাভ কৰে।

## কেৰিয়াৰ

### আৰম্ভণি
ফান্সাই বিদ্যালয় জীৱনত বিজ্ঞাপন মডেল হিচাপে কেৰিয়াৰ আৰম্ভ কৰে। ২০১৮ চনত তেওঁ “জিএছবি জেন কেম্পাছ ষ্টাৰ ২০১৮” অডিশনত অংশগ্ৰহণ কৰে আৰু উত্তৰ থাইলেণ্ডৰ ২৩ গৰাকী প্ৰতিনিধিৰ ভিতৰত অন্যতম হিচাপে নিৰ্বাচিত হয়।

২০১৯ চনত তেওঁ ৰ’ননাদেট ৱংসাৰোজৰ গীত “পেন আৰাই সক ইয়াং”ৰ সংগীত ভিডিঅ’ত প্ৰথম অভিনয় কৰে। পিছলৈ পৰিচালিকা কানিথা কুন্যুৰ আমন্ত্ৰণত তেওঁ পূৰ্ণকালীন অভিনেত্ৰী হিচাপে কাম আৰম্ভ কৰে।

### পাত্ৰানিটে লিম্পাটিয়াকৰ্ণৰ সৈতে সহযোগিতা
ফান্সাই জিএমএমটিভিৰ সৈতে চুক্তিবদ্ধ হৈ *ব্যাড বাড্ডি* (২০২১) ধাৰাবাহিকত “ইংক” নামৰ স্যাফিক চৰিত্ৰত অভিনয় কৰে। এই ধাৰাবাহিকত পাত্ৰানিটে লিম্পাটিয়াকৰ্ণে “পা” চৰিত্ৰত অভিনয় কৰে। ধাৰাবাহিকটো ইতিবাচক সমালোচনা লাভ কৰে আৰু সামাজিক মাধ্যমত “#ইংপা” হেছটেগে জনপ্ৰিয়তা লাভ কৰে।  

তেওঁলোকে একেলগে *ভাইচ ভাৰ্চা* (২০২২), *মেজিক অৱ জিৰ’* (২০২২), *২৩.৫* (২০২৪), *হোৱেল ষ্ট’ৰ এক্সঅক্সঅ* (২০২৫) আৰু আগন্তুক *গাৰ্ল ৰুলছ* ধাৰাবাহিকতো অভিনয় কৰে।  

তেওঁলোকৰ এই সহযোগিতাই বিভিন্ন ফেনমিট, টুৰ আৰু অনুষ্ঠানত অংশগ্ৰহণৰ সুযোগ প্ৰদান কৰে। ২০২৪ চনৰ ২৭ জুলাই চীনৰ সাংহাইত অনুষ্ঠিত “দ্বিতীয় গ্ল’বেল উমেন ছামিট”ত তেওঁলোকে অংশ লয়। লগতে ২০২৪ চনৰ ১ ডিচেম্বৰত থাইলেণ্ডৰ বেংককত নিজা সংগীতানুষ্ঠান অনুষ্ঠিত কৰে।

### অন্যান্য কৰ্ম
২০২১ চনত ফান্সাই *এফ ফোৰ থাইলেণ্ড: বয়েজ অ’ভাৰ ফ্লাৱাৰ্ছ* ধাৰাবাহিকত “লিটা” নামৰ চৰিত্ৰত অভিনয় কৰে, যি থাইমৰ বাগ্দত্তা হিচাপে দেখা যায়।

## তথ্যসূত্ৰ

## বাহ্যিক সংযোগ
* 

শ্ৰেণী:থাই অভিনেত্ৰী
ফৰিদা আহমদী

**ফৰিদা আহমদী** (জন্ম ২৬ মাৰ্চ ১৯৫৭) এগৰাকী আফগান লেখিকা আৰু মহিলা অধিকাৰ কৰ্মী। তেওঁ নৰৱেত বাস কৰে। 
ছোভিয়েট–আফগান যুদ্ধৰ সময়ত কাৰাগাৰত বন্দী আৰু নিৰ্যাতন চলোৱাৰ লগতে ৰিভল্যুচনেৰী এছ’চিয়েশ্যন অৱ উইমেন অৱ আফগানিস্তানৰ (ৰাৱা) এগৰাকী আগশাৰীৰ সদস্য আছিল। তেওঁ নৰৱেত "মৌলবাদৰ বিৰুদ্ধে মহিলা" সংগঠন প্ৰতিষ্ঠা কৰিছিল। 

## জীৱনী
আহমদীৰ জন্ম হৈছিল ১৯৫৭ চনৰ ২৬ মাৰ্চত আফগানিস্তানৰ কাবুলত। ছোভিয়েট-আফগান যুদ্ধৰ সময়ত কাবুলত ছোভিয়েট আক্ৰমণৰ ফলত কাবুল বিশ্ববিদ্যালয়ত তেওঁৰ চিকিৎসা শিক্ষা গ্ৰহণত বাধাৰ সৃষ্টি হয়।

আহমদী ৰিভল্যুচনেৰী এছ'চিয়েচন অৱ উইমেন অৱ আফগানিস্তানৰ (ৰাৱা) এজন আগশাৰীৰ সদস্য। তেওঁ "ছোভিয়েট বিৰোধী" প্ৰতিৰোধ সাহিত্য বিতৰণ কৰাৰ অভিযোগত অভিযুক্ত হৈছিল আৰু ১৯৮১ চনত গ্ৰেপ্তাৰ কৰা হৈছিল। গ্ৰেপ্তাৰৰ সময়ত তেওঁ চতুৰ্থ বৰ্ষৰ চিকিৎসা বিজ্ঞানৰ ছাত্ৰী আছিল। ছমাহৰ বাবে আটক কৰি ৰখা হৈছিল আৰু আফগানিস্তানৰ অপৰাধ তদন্ত বিভাগ (চিআইডি)ত বিদ্যুৎস্পৃষ্ট, টোপনি যাবলৈ নিদিয়া আৰু নিৰন্তৰ জেৰাৰ দ্বাৰা অত্যাচাৰ কৰা হৈছিল। তেওঁ আন ৰাজনৈতিক বন্দীসকলৰ ওপৰত হোৱা নিৰ্যাতনৰ সাক্ষী হৈছিল।

মুক্তিৰ পিছত আহমদীয়ে ১৯৮২ চনৰ ১৬ ডিচেম্বৰত ফ্ৰান্সৰ পেৰিছত অনুষ্ঠিত হোৱা স্থায়ী জনসাধাৰণৰ ন্যায়াধিকৰণৰ অধিৱেশন "আফগানিস্তান ইল"ত অংশগ্ৰহণ কৰে। আমেৰিকাৰ নিউয়ৰ্কত অনুষ্ঠিত এখন সন্মিলনত তেওঁৰ চিকিৎসাৰ বিষয়েও কয়। তেওঁৰ নিৰ্যাতনৰ বাবে দায়ী ব্যক্তিসকলৰ নাম তেওঁ দিছিল। ১৯৮২ চনৰ এম্নেষ্টী ইণ্টাৰনেশ্যনেলৰ বাৰ্ষিক প্ৰতিৱেদনৰ আফগানিস্তানৰ প্ৰৱেশত তেওঁৰ গোচৰৰ উল্লেখ কৰা হৈছিল।

মহিলা অধিকাৰ আৰু গণতন্ত্ৰ সমৰ্থক প্ৰচাৰৰ বাবে আহমদীক পাকিস্তানৰ বেলুচিস্তানৰ কুৱেটাতো গ্ৰেপ্তাৰ কৰা হয়, আৰু ১৯৮৯ চনত পাকিস্তানত কাৰাগাৰত ভৰোৱা হয়। এম্নেষ্টী ইণ্টাৰনেশ্যনেলে তেওঁক কাৰাগাৰৰপৰা মুক্তিৰ বাবে কাম কৰিছিল।

১৯৯১ চনত আহমদীয়ে শৰণাৰ্থী হিচাপে নৰৱেলৈ পলায়ন কৰে, প্ৰথমে হাউগেছুণ্ডৰ শৰণাৰ্থী অভ্যৰ্থনা কেন্দ্ৰলৈ যায়, তাৰ পিছত পিছলৈ অছল’লৈ যায় আৰু তাতেই তেওঁ স্থায়ীভাৱে বসতি স্থাপন কৰে। তেওঁ অছলো বিশ্ববিদ্যালয়ৰপৰা সামাজিক নৃতত্ত্বত স্নাতকোত্তৰ ডিগ্ৰী লাভ কৰে। তাৰ পিছত তেওঁ নৰ্ডিক মহিলা বিশ্ববিদ্যালয়ত নৰৱেৰ সমাজত অভিবাসী মহিলাৰ বাস্তৱতাৰ ওপৰত পি এইচ ডি থিছিছ সম্পূৰ্ণ কৰে।

১৯৯৪ চনত আহমদীয়ে নৰৱেত "মৌলবাদৰ বিৰুদ্ধে মহিলা" সংস্থা প্ৰতিষ্ঠা কৰে। তেওঁ ফ্ৰেডউন জেড আহমদী-এছফাহানিৰ সৈতে "দুৰ্নীতি আৰু অৰ্থনৈতিক বিকাশ: সাহিত্যৰ সমালোচনাত্মক পৰ্যালোচনা" সন্মিলন গৱেষণা পত্ৰখনৰ সহ-লেখক আছিল।

২০০৮ চনত আহমদীয়ে ছাইলেণ্ট স্ক্ৰিমছ নামৰ গ্ৰন্থখন প্ৰকাশ কৰে, য'ত অনুপ্ৰৱেশকাৰী মহিলাসকলৰ অভিজ্ঞতাৰ বিষয়ে বৰ্ণনা কৰা হৈছে। তেওঁৰ গ্ৰন্থখন পাৰ্চী ভাষালৈ অনুবাদ কৰে[16] আৰু ইয়াক নৰৱে আৰু জাপানী শিল্পীসকলে ভৌতিক নাট্য প্ৰযোজনালৈ ৰূপান্তৰিত কৰিছে।

আহমদীয়ে প্ৰকাশ কৰিছিল যুদ্ধৰপৰা শান্তিলৈ: আমাৰ গ্ল’বেল ৰেচপন্সিবিলিটি! ২০২৪ চনত লণ্ডন গ্ৰন্থমেলাত তেওঁৰ লেখাৰ বিষয়ে বক্তৃতা প্ৰদান কৰে।

## তথ্যসূত্ৰ

শ্ৰেণী:আফগানিস্তানৰ ব্যক্তি
শ্ৰেণী:লেখিকা
শ্ৰেণী:নাৰীবাদী
জোহৰা ৰাছেখ কাছানিয়ান

**জোহৰা ৰাছেখ কাছানিয়ান** () আছিল এগৰাকী আফগান চিকিৎসক, মহিলা অধিকাৰ কৰ্মী আৰু লেখিকা। *দ্য তালিবানছ ৱাৰ অন উইমেন: এ হেল্থ এণ্ড হিউমেন ৰাইটছ ক্ৰাইচিছ ইন আফগানিস্তান* নামৰ প্ৰতিৱেদনৰ সহ-লেখিকা হিচাপে গ্ল’বেল ৱাচ গ্ৰুপ (জি ডব্লিউ জি), ফিজিচিয়ানছ ফৰ হিউমেন ৰাইটছ আৰু ইউনাইটেড নেচনছ কমিটি অন দ্য এলিমিনেচন অৱ ডিচক্ৰিমিনেচন এগেইনষ্ট উইমেনৰ সদস্য আছিল। 

## জীৱনী
১৯৬৯ চনৰ ৭ ফেব্ৰুৱাৰীত আফগানিস্তানৰ কাবুলত জন্মগ্ৰহণ কৰিছিল ৰাছেখৰ। ১৬ বছৰ বয়সত তেওঁ আমেৰিকা যুক্তৰাষ্ট্ৰলৈ গুচি যায়। তেওঁ আমেৰিকাৰ ৱাশ্বিংটন ডি চিৰ জৰ্জ ৱাশ্বিংটন বিশ্ববিদ্যালয়ত জনস্বাস্থ্যৰ বিষয়ে অধ্যয়ন কৰিছিল। ২০০৬ চনত হাৰ্ভাৰ্ড বিশ্ববিদ্যালয়ৰপৰা মহিলা আৰু নিৰাপত্তাৰ প্ৰমাণ-পত্ৰ লাভ কৰে।

ৰাছেখ বষ্টনস্থিত ফিজিচিয়ানছ ফৰ হিউমেন ৰাইটছ (পিএইচআৰ)ৰ জ্যেষ্ঠ স্বাস্থ্য গৱেষক আছিল। ১৯৯৮ আৰু ১৯৯৯ চনত আফগানিস্তানত আৰু চুবুৰীয়া দেশ পাকিস্তানৰ শৰণাৰ্থী শিবিৰত থকা প্ৰায় ২০০ গৰাকী আফগানী মহিলাৰ সাক্ষাৎকাৰ লোৱাৰ পাছত ২ মাহ কটোৱাৰ পিছত ৰাছেখে দ্য তালিবানৰ মহিলাৰ ওপৰত যুদ্ধ: আফগানিস্তানত স্বাস্থ্য আৰু মানৱ অধিকাৰ সংকট নামৰ প্ৰতিৱেদনখনৰ সহ-লেখক। গৱেষণা ভ্ৰমণৰ সময়ত তেওঁক "ৰাজহুৱা স্থানত হাতৰ গাঁঠি উন্মুক্ত হোৱাৰ বাবে ধাতুৰ তাঁৰ লৈ এজন যুৱকে খেদি আহিছিল।" ৰাছেখে তেওঁৰ কামৰ জৰিয়তে তালিবানৰ শাসনৰ অধীনত বাস কৰা মহিলাসকলৰ বিৰুদ্ধে বৈষম্যমূলক নীতি চিনাক্ত কৰে, যেনে ঘৰৰ বাহিৰত সকলো সময়তে বোৰ্কা পিন্ধিবলৈ দাবী কৰা,আৰু লগতে দাবী কৰে যে ৯৫% মহিলাই মহিলাৰ ওপৰত তালিবানৰ নীতিক তুচ্ছজ্ঞান কৰে। তেওঁ ৰিপ'ৰ্ট কৰিছিল যে পাকিস্তানৰ শিবিৰত বাস কৰা মহিলাসকলৰ হতাশা, স্থানচ্যুতিৰ কষ্ট আৰু আনুষংগিক স্বাস্থ্যজনিত সমস্যাৰ হাৰ অধিক আছিল।

২০০২ চনত ৰাছেখে *উইমেন ফৰ আফগান উইমেন: শ্বাটাৰিং মিথছ এণ্ড ক্লেইমিং দ্য ফিউচাৰ* নামৰ গ্ৰন্থখনত অৰিহণা যোগায়। লৰেইন শ্বেইনবাৰ্গৰ তথ্যচিত্ৰ শ্ৰাউড অৱ চাইলেন্স: জেণ্ডাৰ এপাৰ্টেইড ইন আফগানিস্তানৰ প্ৰথম ৰাজহুৱা প্ৰদৰ্শনতো তেওঁ অংশগ্ৰহণ কৰে। 

তালিবানৰ পতনৰ পিছত ২০০৩ চনত আফগানিস্তানৰ বৈদেশিক মন্ত্ৰীয়ে ৰাছেখক আফগানিস্তানত লিংগ পৰিক্ৰমা, স্বাস্থ্য আৰু মানৱ অধিকাৰ বিষয়ৰ এটা কাৰ্যালয়ৰ সঞ্চালক হিচাপে আমন্ত্ৰণ জনায়। ৰাছেখ অলাভজনক সংস্থা গ্ল'বেল ৱাচ গ্ৰুপ (GWG)ৰ সভাপতি আৰু মুখ্য কাৰ্যবাহী বিষয়াও আছিল, এইড আফগানিস্তান ফৰ এডুকেচনৰ অধ্যক্ষ আছিল, আৰু ৰাষ্ট্ৰসংঘৰ মহিলাৰ বিৰুদ্ধে বৈষম্য নিৰ্মূলকৰণ সমিতিৰ (CDEAW) উপ-সভাপতি হিচাপে নিৰ্বাচিত হৈছিল।

২০২৫ চনৰ মাৰ্চ মাহত ৰাছেখৰ মৃত্যু হয়।

## তথ্যসূত্ৰ

শ্ৰেণী:আফগানিস্তানৰ ব্যক্তি
শ্ৰেণী:আফগান মহিলা সমাজকৰ্মী
শ্ৰেণী:লেখিকা
শ্ৰেণী:মৃত ব্যক্তি
আইচা লেমচিন

**লেমচিন**, পোছাকী নাম **আইচা লাইডি** (জন্ম ১৯৪২), ফৰাচী ভাষাত লিখা এগৰাকী আলজেৰিয়ান লেখিকা। 

টেবেছাৰ বাৰ্বাৰ নেমেমচাছ অঞ্চলত জন্মগ্ৰহণ কৰা লেমচিনে মহিলাৰ অধিকাৰৰ পোষকতা কৰে। তেওঁ *মহিলা বিশ্ব অধিকাৰ, সাহিত্য আৰু উন্নয়ন সংস্থা*ৰ উপ-সভানেত্ৰী আৰু পেন ক্লাবৰ আন্তঃৰাষ্ট্ৰীয় মহিলা সমিতিৰ সদস্য হিচাপে কাৰ্যনিৰ্বাহ কৰিছিল।

## জীৱনী
আইচা উপন্যাস আৰু ৰচনাৰ লেখিকা আৰু তেওঁ আলজেৰিয়াৰ প্ৰেছ আৰু বিদেশৰ বাবেও লিখিছে। ইছলামৰ ইতিহাস, ৰাজনৈতিক ইছলামবাদ আৰু মুছলমান মহিলাৰ অধিকাৰৰ বিষয়ে বিশেষজ্ঞ তেওঁ এগৰাকী আন্তঃৰাষ্ট্ৰীয় বক্তা। তেওঁক নিয়মিতভাৱে বিশ্বৰ আলোচনা-চক্ৰ আৰু কংগ্ৰেছত অংশগ্ৰহণ কৰিবলৈ আমন্ত্ৰণ জনোৱা হৈছিল। তেওঁৰ স্বামী আহমেদ লাইদি স্পেইন (১৯৬৫–১৯৭০), ), জৰ্ডান (১৯৭৭–১৯৮৪), গ্ৰেট ব্ৰিটেইন আৰু আয়াৰলেণ্ড (১৯৮৪–১৯৮৮) আৰু মেক্সিকো (১৯৮৮–১৯৯১)ত আলজেৰিয়াৰ ৰাষ্ট্ৰদূত আছিল।

লেমচিনৰ প্ৰথম দুখন উপন্যাস আলজেৰিয়াৰ স্বাধীনতা যুদ্ধৰ সময়ৰ আশে-পাশে ঘটা পৰিঘটনাৰ ওপৰত আধাৰিত। তেওঁৰ ৰচনা স্পেনিছ, পৰ্তুগীজ, আৰবী আৰু ইংৰাজীলৈ অনুবাদ কৰা হৈছে।

১৯৯৫ চনত তেওঁৰ কামত সহায় কৰিবলৈ হিউমেন ৰাইটছ ৱাচে হেলমেন-হেমেট গ্ৰাণ্ট লাভ কৰে।

লেমছিনে কূটনীতিবিদ আহমেদ লাইদিক বিয়া কৰায়।

### ৰোমান লা ক্ৰাইছালাইড
*লা ক্ৰাইছালাইড* উপন্যাসত আইচা লেমছিনে আলজেৰিয়াৰ সমাজ আৰু নাৰীৰ বিৱৰ্তনৰ বৰ্ণনা কৰিছে, আলজেৰিয়ান পৰিয়ালৰ কেইবাটাও প্ৰজন্মৰ জীৱনৰ মাজেৰে। ফৰাচী ভাষাত প্ৰকাশিত এই গ্ৰন্থখন তেতিয়া আলজেৰিয়াৰ জাতীয় স্বাধীনতাৰ চৈধ্য বছৰৰ পাছত আলজেৰিয়াৰ এগৰাকী মহিলাৰ প্ৰথম উপন্যাস আছিল, য'ত তেওঁৰ দেশৰ নাৰীৰ অৱস্থাৰ বাস্তৱতা আৰু "সমতাবাদী সমাজবাদ" ঘোষণা কৰা সংবিধানৰ মাজৰ বৈপৰীত্য উদঙাই দিছিল য'ত "মৌলিক স্বাধীনতা আৰু মানৱ আৰু নাগৰিক অধিকাৰ নিশ্চিত কৰা হৈছে।" লিংগ, জাতি বা বৃত্তিৰ পক্ষপাতিত্বৰ ওপৰত ভিত্তি কৰি সকলো ধৰণৰ বৈষম্য নিষিদ্ধ (ধাৰা ৩৯)।

কিতাপখন নিষিদ্ধ কৰা হৈছিল। "হাবছ আৰু ইছলামিক পৰিক্ৰমা" মন্ত্ৰ্যালয়ে প্ৰথম আন্তঃৰাষ্ট্ৰীয় প্ৰদৰ্শনীত অংশগ্ৰহণ কৰা "এডিচন ডেছ ফেমছ" ষ্টেণ্ডৰ "ক্ৰাইছালিছ" প্ৰত্যাহাৰ কৰিবলৈ জেণ্ডাৰমক পঠিয়াইছিল। তেওঁৰ কিতাপবোৰৰ চেঞ্চৰশ্বিপ এতিয়াও আলজেৰিয়াত অদৃশ্যতাৰ অধীনত আছে, বিশ্বৰ বাকী দেশসমূহত বিতৰণৰ দৰে নহয়। 
*গ্ৰেবনাৰ, চেথ। আফ্ৰিকান সাহিত্যৰ বিশ্বকোষ। নিউয়ৰ্ক আৰু লণ্ডন: ৰৌটলেজ, ২০০৩। 
## তথ্যসূত্ৰ
শ্ৰেণী:সাহিত্যিক
শ্ৰেণী:আলজেৰিয়াৰ ব্যক্তি
নন্দু গ্যাৱালী

**নন্দু গ্যাৱালী** (  ) নন্দৰ নামেৰে পৰিচিত ম্যানমাৰৰ এগৰাকী নাৰীবাদী কৰ্মী। পাৰ্পল ফেমিনিষ্ট গ্ৰুপৰ প্ৰতিষ্ঠাপক আৰু জি-টাউ জাগাৰ ৱাইন (বাৰ্মিজ ভাষাত) আৰু ফেমিনিষ্ট টকছ (ইংৰাজীত) প’ডকাষ্টৰ আয়োজক। ২০২০ চনত বিবিচিৰ ১০০ মহিলাৰ তালিকাত স্থান লাভ কৰিছিল।

## প্ৰাৰম্ভিক জীৱন
১৯৯৫ চনত ম্যানমাৰৰ ছান ৰাজ্যৰ নামটু টাউনশ্বিপ অঞ্চলৰ মানছামত নন্দৰৰ জন্ম হৈছিল। কিশোৰী অৱস্থাত মৃগী ৰোগত আক্ৰান্ত হৈ দেউতাকৰ মৃত্যু হয়। মৃগী আক্ৰান্তৰ সময়ত উপস্থিত থকা মাকে ঋতুস্ৰাৱ হোৱাৰ বাবে গিৰিয়েকক সহায় কৰিবলৈ অস্বীকাৰ কৰিছিল আৰু তেওঁলোকৰ সমাজৰ সাংস্কৃতিক পৰম্পৰাৰ বাবে দেউতাকক স্পৰ্শ কৰিলে দেউতাকৰ লক্ষণসমূহ আৰু বেছি বেয়া হ’ব বুলি বিশ্বাস কৰিছিল। এইবোৰ কথাই নন্দৰৰ কিশোৰী কালত প্ৰভাৱ পেলাইছিল যাৰ ফলত তেওঁ যৌনতা আৰু লিংগ-সম্পৰ্কীয় বিষয়সমূহত এগৰাকী শিক্ষাবিদ আৰু সক্ৰিয় কৰ্মী হিচাপে নিজকে গঢ়ি তুলিছিল। 

নন্দু গ্যাৱালী বিয়া হৈ গৃহ চহৰত থাকিবলৈ অস্বীকাৰ কৰে, ইয়াৰ পৰিৱৰ্তে ইয়াংগনত শিক্ষা গ্ৰহণ কৰাৰ লগতে থাইলেণ্ড আৰু বাংলাদেশত বৃত্তি কাৰ্যসূচীৰ জৰিয়তে শিক্ষা গ্ৰহণ কৰে।

## সামাজিক সক্ৰিয়তা
২০১৭ চনত নন্দৰে নাৰীবাদী সক্ৰিয়তাত প্ৰত্যক্ষভাৱে জড়িত হৈ পৰে, চিমামাণ্ডা ঙগোজি আদিচিৰ ৰচনা ''উই শ্বুড অল বি ফেমিনিষ্ট'' বাৰ্মিজলৈ অনুবাদ কৰে। তাৰ পিছত তেওঁ আদিচিৰ এপিষ্টোলাৰী মেনিফেষ্টো ''ডিয়াৰ ইজেৱেলে বা এ ফেমিনিষ্ট মেনিফেষ্টো ইন ফিফটিন চাজেচনছ'' অনুবাদ কৰে।

২০১৮ চনত নন্দৰে ম্যানমাৰত ইভ এন্সলাৰৰ ''দ্য ভেজিনা মনোলগছ''ৰ প্ৰথম প্ৰডাকচনত অনুবাদ, প্ৰযোজনা আৰু অভিনয় কৰিছিল। তাৰ পিছৰ দুবছৰলৈ প্ৰডাকচন মঞ্চস্থ কৰা হৈছিল।

ইয়াংগনত ৰেইনফল ফেমিনিষ্ট অৰ্গেনাইজেচনৰ বাবে কাম কৰাৰ পিছত নন্দৰে পাৰ্পল ফেমিনিষ্ট গ্ৰুপ প্ৰতিষ্ঠা কৰে, যিয়ে সমগ্ৰ ম্যানমাৰৰ যুৱক-যুৱতীসকলৰ মাজত যৌন আৰু প্ৰজনন স্বাস্থ্যৰ প্ৰসাৰ ঘটায়, মানৱ অধিকাৰৰ প্ৰতি সজাগতা বিয়পায়, লিংগ হিংসাৰ বিৰুদ্ধে পোষকতা কৰে আৰু ম্যানমাৰ সমাজৰ নিষেধাজ্ঞাৰ বিৰুদ্ধে যুঁজ দিয়ে।সংস্থাটোৰ এটা গুৰুত্বপূৰ্ণ অভিযান ম্যানমাৰত ঋতুচক্ৰ (মাহেকীয়া)ক লৈ থকা কুসংস্কাৰ আৰু সামাজিক লজ্জা দূৰ কৰাৰ ওপৰত কেন্দ্ৰিভূত হোৱা।

২০১৯ চনৰ আগষ্ট মাহত পাৰ্পল ফেমিনিষ্ট গ্ৰুপৰ জৰিয়তে নন্দৰে প’ডকাষ্ট *জি-টাউ জাগাৰ ৱাইন*  মুকলি কৰে, যাৰ লক্ষ্য হৈছে ম্যানমাৰৰ মহিলাসকলক নিজৰ মনৰ ভাৱ প্ৰকাশ কৰাৰ এটা মঞ্চ প্ৰদান কৰা।ইয়াৰ অৰ্থ সাধাৰণতে ব্যস্ত বয়সস্থ মহিলাক উদ্দেশ্য কৰি নিৰ্দেশিত বাৰ্মিজ অপমান সূচক শব্দ "নাকযুক্ত মহিলা"ৰ দৰে । প’ডকাষ্টটোত ঋতুস্ৰাৱ, গৰ্ভপাত, সন্মতি আদি বিষয়ৰ ওপৰত আলোচনা কৰা হৈছে। ইয়াত বিশেষজ্ঞ আৰু মহিলা উভয়ৰে মাজত হোৱা কথা-বতৰাৰ বিষয়ে আছে য’ত মহিলা গৰাকীয়ে নিজৰ কাহিনী ব্যক্ত কৰিব পাৰে।২০২০ চনৰ জুলাই মাহত তেওঁ দ্বিতীয়টো প’ডকাষ্ট ইংৰাজী ভাষাৰ ফেমিনিষ্ট টকছ মুকলি কৰে, যাৰ লক্ষ্য আছিল সৰহ সংখ্য়ক দৰ্শকৰ মাজলৈ নিয়া। যদিও ম্যানমাৰত পডকাষ্টিং বিশেষ জনপ্ৰিয় নহয়, নন্দৰৰ লক্ষ্য হৈছে  ইয়াক এনেবোৰ লোকৰ ওচৰলৈ লৈ যোৱা, যিসকলৰ শিক্ষা হয় মাজতে বন্ধ হৈ গৈছে নহয় তেওঁলোক পঢ়িবলৈ সক্ষম নহয়।ইয়াৰে কিছুমান খণ্ডই সমালোচকসকলক তেওঁক হিংসাৰ ভাবুকি দিবলৈ প্ৰেৰণা দিছে।

২০২১ চনৰ ম্যানমাৰৰ অভ্যুত্থানৰ পিছত নন্দৰেও অভ্যুত্থান বিৰোধী প্ৰতিবাদত জড়িত হৈ কয় যে: "মই একনায়কত্ববাদক পিতৃতন্ত্ৰৰ সৈতে তুলনা কৰিম, আৰু গণতন্ত্ৰক নাৰীবাদৰ সৈতে তুলনা কৰিম।"

২০২০ চনত বিবিচিৰ প্ৰভাৱশালী মহিলাৰ ১০০ গৰাকী মহিলাৰ তালিকাত তেওঁৰ নাম অন্তৰ্ভুক্ত হয়।

## তথ্য সূত্ৰ
মমতা ৰঘুবীৰ অচন্ত

**মমতা ৰঘুবীৰ অচন্ত** (জন্ম: ১৯ ডিচেম্বৰ ১৯৬৭) এগৰাকী মহিলা আৰু শিশু অধিকাৰ কৰ্মী। ৱাৰংগল জিলাৰ শিশু কল্যাণ সমিতিৰ অধ্যক্ষ হিচাপে অন্ধ্ৰপ্ৰদেশ ৰাজ্যিক আয়োগৰ সদস্য হিচাপে কাৰ্যনিৰ্বাহ কৰি আহিছে শিশুৰ অধিকাৰ সুৰক্ষাৰ বাবে, আৰু থাৰুনিৰ প্ৰতিষ্ঠাপক আৰু কাৰ্যবাহী সঞ্চালক হিচাপে, এটা বেচৰকাৰী সংস্থা (NGO) যিয়ে ছোৱালী আৰু মহিলাৰ সবলীকৰণৰ ওপৰত গুৰুত্ব আৰোপ কৰে। তেওঁ উদ্ধাৰ আৰু শোষণ, হিংসা, শিশু যৌন নিৰ্যাতন, শিশু বিবাহ আৰু শিশু অৱহেলা আদি বিষয়ত অংশগ্ৰহণ কৰিছে। 

## বাল্যবিবাহৰ বিৰুদ্ধে কাম
ড° মমতা ৰঘুবীৰ অচন্তই বালিকা সংঘ (গাৰ্লছ কালেকটিভ/গাৰ্ল চাইল্ড ক্লাব) গঠন কৰিছিল, যাতে ১৪ৰপৰা ১৮ বছৰৰ ভিতৰৰ ছোৱালীক সঞ্চয় আঁচনি, সজাগতা-নিৰ্মাণ কাৰ্যসূচী, আৰু বৃত্তিমূলক প্ৰশিক্ষণৰ দৰে একাধিক পদ্ধতি ব্যৱহাৰ কৰি সঞ্চয় আঁচনি, সজাগতা-নিৰ্মাণ কাৰ্যসূচী, আৰু বৃত্তিমূলক প্ৰশিক্ষণৰ দৰে একাধিক পদ্ধতি ব্যৱহাৰ কৰি সবলীকৰণ কৰে, যাতে তেওঁলোকৰ সদস্যসকলৰ আত্ম-মূল্য বৃদ্ধি পায় আৰু বিশেষকৈ ৱাৰংগল ভাল জিলাত বাল্যবিবাহ বন্ধ কৰিব পাৰে।

## NILA (আন্তঃৰাষ্ট্ৰীয় আইনী কৰ্মীসকলৰ নেটৱৰ্ক)
ড° মমতাই ২০১৫ চনত নেটৱৰ্ক অৱ ইণ্টাৰনেশ্যনেল লিগেল এক্টিভিষ্ট (এন আই এল এ) প্ৰতিষ্ঠা কৰিছিল যিয়ে বিশ্বজুৰি মহিলা আৰু শিশুৰ অধিকাৰ সুৰক্ষাৰ বাবে কাম কৰে। নিলাৰ মিছন হৈছে মহিলা আৰু শিশুসকলক আইনী সাহায্য আৰু পৰামৰ্শৰ জৰিয়তে ক্ষিপ্ৰ ন্যায়ৰ সুবিধা লাভ কৰাত সহায় কৰা। ই তেওঁলোকক আইনৰ প্ৰতি সচেতন হোৱাত সহায় কৰে আৰু ভুক্তভোগী সহায় সেৱা আগবঢ়াই তেওঁলোকৰ অধিকাৰ সুৰক্ষিত কৰে। এই নেটৱৰ্কে আইনী কৰ্মীসকলক একত্ৰিত কৰি নিশ্চিত কৰিবলৈ আকাংক্ষা কৰে যাতে মহিলা আৰু শিশুৰ দৰে প্ৰান্তীয়কৰণৰ বলি হোৱা দুৰ্বল গোটসমূহৰ মানৱ অধিকাৰ অপৰাধ প্ৰতিৰোধ আৰু অপৰাধমূলক ন্যায় সংস্কাৰৰ প্ৰেক্ষাপটত সম্বোধন কৰা হয়। সকলোৰে বাবে ন্যায় সুলভ কৰি তোলাৰ বাবে এই নেটৱৰ্ক আন্তঃৰাষ্ট্ৰীয় পৰিসৰৰ, যিটো বিশ্বৰ এটা অংশৰপৰা আন এটা অংশলৈ মহিলা আৰু শিশুৰ প্ৰব্ৰজনৰ বাবে বিশেষভাৱে প্ৰয়োজনীয়। এন আই এল এৰ লক্ষ্য হৈছে ন্যায়িক আৰু অন্যান্য আইনী ব্যৱস্থাৰ সুবিধা বৃদ্ধি কৰা, আইনী পৰামৰ্শ আৰু সাহায্য নিশ্চিত কৰি ভুক্তভোগীসকলক সহায় সম্প্ৰসাৰণ কৰা, শাৰীৰিক আৰু মানসিক সহায় আৰু চিকিৎসা প্ৰদান কৰা, আৰু তেওঁলোকৰ পুনৰ্বাসনৰ বাবে পৰিৱেশ সৃষ্টি কৰা। 

৫খন দেশৰপৰা ৪৫টা গোচৰ গ্ৰহণ কৰি নিলাই আইনী সাহায্য আৰু পৰামৰ্শৰ জৰিয়তে মহিলাসকলক সহায় কৰিছে। নীলাই তেলেংগানা আৰু অন্ধ্ৰ প্ৰদেশৰ লোকায়ুক্তৰ ওচৰত দুটা জনস্বাৰ্থ লিটিগেচন (পিআইএল) গোচৰ দাখিল কৰে, যিবোৰ শৈক্ষিক প্ৰতিষ্ঠানত শিশুৰ মৃত্যুৰ সৈতে জড়িত আছিল, কাৰণ পৰিচালনাৰ গাফিলতি আৰু মহিলা আৰু শিশুৰ ওপৰত কৰা অপ্ৰয়োজনীয় অস্ত্ৰোপচাৰে তেওঁলোকৰ স্বাস্থ্যৰ ওপৰত বিৰূপ প্ৰভাৱ পেলাইছিল।

ছেভ দ্য চিলড্ৰেনৰ সৈতে নিলাই শিশু শ্ৰমিক (নিষেধাজ্ঞা আৰু নিয়ন্ত্ৰণ) বিধেয়ক পৰ্যালোচনাৰ বাবে এখন সন্মিলনৰ আয়োজন কৰে। 
২০১৫ চনৰ ১৫ ছেপ্টেম্বৰত হাইডৰ বাঞ্জাৰাহিলছ কেম্পাছৰ এ এছ চি আইত পুৱা ১১ বজাৰপৰা দুপৰীয়া ২ বজালৈ অনুষ্ঠিত হৈছিল। 
কেন্দ্ৰীয় শ্ৰম আৰু নিয়োগ মন্ত্ৰী শ্ৰী বান্দৰু দত্তত্ৰেয় মুখ্য অতিথি আৰু গৃহ আৰু শ্ৰম, নিয়োগ আৰু প্ৰশিক্ষণ মন্ত্ৰী তেলানগ্না শ্ৰী নয়নী নৰসিংহ ৰেড্ডী সন্মানীয় অতিথি হিচাপে উপস্থিত থাকে।

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:সমাজকৰ্মী